text:
Carlomagno
Carlomagno re di Franchi, impiao roman. (n. 742 - m. Aquisgraña 814)
Figgio primmogenito de Pipin o Breve, re di Franchi, e de Bertrada; a-a morte do poæ (768) o l'ebbe l'Aostraxia e a Neustria a-o nord de l'Oise, e l'Aquitania in comun co-o fræ minô Carlomanno re da Neustria a sud de l'Oise, da Borgogna, ecc.; a-a morte de Carlomanno (771), o l'invase i so stæti e int'o mæximo anno o ripudiò a moggê, figgia de Dexideio re di Longobardi, de nomme foscia Dexidiâ (v. Ermengarda). Dexideio alloa o l'acugette inta so corte a viddoa e i partixen de Carlomanno. Carlomagno, sollecitao da-o pappa Adrian I, o l'impose a Dexideio de abbandonâ a-o pappa e tære ch'o l'aveiva occupao inte l'esarcao e into ducato roman; avuo un refúo, o l'attraversò (773) e Alpi co-o so esercito, pe i pasci do Cenixio e do S. Benardo, o superó pe agíamento a ciusa da Val de Susa, o s'impossessò de tutta l'Italia settentrionâ e, occupâ Pavia (774), o se intitolò re di Franchi e di Longobardi. O tornò (776) pe reprimme a conspiaçion di ducchi longobardi do Friuli, de Ciuxi, Spoleto e Benevento; da pœu (780-781) pe fâ consacrâ da-o pontefixe, comme re d'Italia, o figgio Carlomanno ch'o fu ribattezzao co-o nomme de Pipin.
Contra i musulmen de Spagna o condusse in questi anni una serie de spediçioin: quella do 778, doppo o fallimento de l'assedio de Saragozza, o se concluse co-o massacro da retroguardia franca a-o passo de Roncisvalle. Megio successo ebban e spediçioin do 785, 797, 801, 811, che permissan a creaçion da Marca hispanica, fra i Pirenei e l'Ebro, con capitâ Barçeloña, primmo nucleo da riconquista crestiaña da Spagna.
A est, in trent'anni de guære (772-804), o l'ariescì a occupâ e terre di Sassoni, menaççoxi pe e so incurscioin continue: violenta a fu particolarmente a guæra contro o cappo sassone Vitichindo (778-785). A lotta pe a scistemaçion do confin orientâ a l'ebbe di âtri sviluppi ascì: contro i Bavai e o so ducca Tascilon che, vinto into 787, o lasciò o paise in poistæ de Carlomagno; e, da-a Bavea, contro i Avai, di quæ co-ina serie de spediçioin (791-96) o destrusse l'impeo.
Affermao coscì o so dominio da l'Elba a l'Atlantego, a-o Tibisco, a-o Danubbio, a l'Ebro, a Romma, apparse lê alloa o veo e solo cappo da crestianitæ. Questa so poxiçion, coroboâ da-a so attivitæ into campo religioso, comme difensô e propagatô da fe', e into campo da curtua (ch'a conobbe una vea renascita, dîta appunto caroliña), a l'ebbe a piña consacraçion ófiçiâ into Dênâ de l'anno 800, a Romma: Carlomagno o se gh'ea recao pe esaminâ e accuse contra pappa Lion III, che, cacciao inte l'arvî 799 da una conzua de nobili, da Carlomagno o l'ea za stæto remisso in sce-o trono. O pappa, doppo a messa in S. Pê, o pose o diadema impeiâ in sce-o cappo de Carlomagno, ch'o fu avoxao da-i presenti, eviddntemente za informæ, "impiao". Foscia, o fæto che in sce-o trono di imperatoî d'Oriente ghe foise una donna, Irene, che into 798 a l'aveiva destituio o figgio Costantin VI, o l'agevolò o gesto de Carlomagno.
Ciu che a restaoraçion de l'Impeo Roman d'Occidente, l'ea a creaçion do nœuvo Impeo crestian, quæ o concepivan i ommi do Medioevo. L'elemento religioso o gh'ea predominante; de fæto ciu che un stæto veo e proprio, l'Impeo o l'ea un ideâ politico-religioso, ch'o dava dignitæ e força de difensô da crestianitæ a-o consacrao, streitamente unio per ço into so compito a-o papato. O carattere de l'Impeo, doppo un'offerta de maiezzo inviâ da Carlomagno a l'impiaixe Irene e cheita pe a destituçion de quest'urtima, vègne da pœu a determinâse (802) pe e reaçioin de Niçeforo, nœuvo legittimo imperatô co-o quæ vegniva a cessâ a vacança imperiâ, ch'a l'ea stæta o pretesto pe l'iniçiativa de Lion III.
Se vègne a un conflito co l'Impeo bizantin, combattuo inte l'Adriatego (805-806) e terminao (812) con un accordio che mentre a Bizançio o lasciava Veneçia, l'Istria e a Dalmaçia, a Carlomagno o riconosceiva o titolo de imperatô de l'Impeo roman-crestian d'Occidente.
Carlomagno o l'atteize coscì a riordenâ i so vari stæti con di critei unitai, dividdendoli in te de circoscriçioin dîte contee e, se de confin, marche, mentre, a reprimme ogni abuso, o creava e vixite periodiche di missi dominici. Reünioin generæ ò provinciæ, dîte placiti, ogni anno provedeivan a-a legislaçion, ch'a se concretò prinçipalmente inte un'ottanteña de capitolæ; otr'a ço l'œuvia legislativa de Carlomagno a comprende a redaçion scrita, da lê ordenâ dove no se ghe foise za primma provisto, de svariæ lezze popolæ (barbareghe) conservæ in vigô inte varie parte do so impeo.
▭ Prode e œuvioso, rescistente a-e fadighe e avido de cortua, dotao de eminente capaçitæ politiche e militæ - coscì a tradiçion -, Carlomagno o l'apparse a-i stesci contemporanni comme o degno cappo da societæ occidentâ, roman-germanica e crestiaña, onde l'appellativo de Magno e e lezendie che o fisson inta poexia e inte l'axografia.
▭ Carlomagno o se sposò çinque votte: co-a franca Imiltrudde, da-a quæ o l'ebbe Pipin o Zembo (m. 811); co-a longobarda Dexidiâ (Ermengarda) into 770; da pœu co-a sveva Ildegarda (m. 783), da-a quæ o l'ebbe Carlo, Pipin, Ludovico, Lotaio (m. 779), Adelaide, Rotruda, Berta, Gisella e un'âtra figgia; co-a franca aostraxica Fastradda, da-a quæ o l'ebbe Teoderadda e Iltrudde; co-a sveva Liutgarda. Da-e concubiñe o l'ebbe: da Madelgarda, Rotilde; da Gerwinda, Adaldrudda; da Regiña, Drogon e Ugo, da Adalinda, Teodorico.
[Càngia] Bibliografia
www.treccani.it


c: text/html

text:
Euro
L' euro (EUR òu €; in greco Eupώ) o l'è a monnæa ûnica da Comûnitæ Ouropea e de âtri stati e tæritoi ouropéi, comme Andòrra, o Vatican, Monego, Monteneigro, San Marin e a region de Kosovo, e informalmente de Bòsnia-Erçegòvina e Bûlgäja.
A l'è a monnæa ûffiçiâ di seguenti stati membri: Germania, Austria, Belgio, Çipro, Slovenia, Spagna, Finlandia, Fransa, Greçia, Eire, Italia, Malta, Luxemburgo, Paixi Basci e Portogallo. O se dêuvia asci in diversci Tæritoi d'oltremâ françéixi comme Guayana Françéise, San Pè e Miquelon, Guadeloupe, Martinica, Majotte e Réunion e inte e baxi brittanighe de Akrotiri e Dhekelia.
L'insëmme de 'sti paixi, dïto Eurozona, o conta ciû de 318 millioin d'abitanti; e consciderando anche quelle terse naçioin che dêuvian monæe collegæ con l'euro, a monnæa ûnica a l'interessa direttamente ciû de 480 millioin de personn-e in tûtto o mondo.
L'euro o vegne amministròu da-a Banca Çentrâ Ouropea, con sede a Francoforte inscio Men, e da-o Scistemma de-e banche çentrâli ouropee.
O l'è soddivizo in 100 çentéximi.
Doze di 27 stati membri da Comûnitæ Ouropea no piggian l'euro comme monnæa ûffiçiâ. Tra liâtri, Danemarca e o Regno Unïo g'han 'na clausola c'a permette tegnî indefinîamente e pròprie monnæe naçionâli.
Veddi ascì

robotstxt: allowed

filter: keep


text:
San Beneito
Beneito da Nursia (od. Norcia), santo , fondatô de l’orde beneitin e patriarca do monegheximo occidentâ (Norcia 480 ca.- Montecassin doppo o 546).
O fu aotô da "Regola" monastega ch'a prescrive povertæ, obbediença e un fortiscimo impegno de preghea e de travaggio. E scarse notiçie storiche in sce-a so vitta provegnan squæxi escluxivamente da-i "Dialoghi" de s. Grigoeu Magno (libbro II), scriti a scopo sorvetutto de edificaçion.
Nasciúo da nobile famiggia, o studiò a Romma, ch'o l' abbandonò pe condue vitta solitaia in sce-i monti de Enfide (òd. Affile), za sede de di âtri asceti (tra i quæ o moñego Roman, ch'o l'inspiò Beneito). Ciammao a dirizze una comunitæ a Vicovaro, o dovette abbandonâla pe l’indisçipliña di moneghi, refugiandose inta streita valle de l’Aniene poco a monte de Subiaco (Sacro Speco); essendose unii a lê molti discepoli, o l'eresse inta zona dozze monestê, tegnindo però presso de lê i prediletti Maoro e Plaçido. Contrastao da un præve sublacense, Fioenço, Beneito o decise de partî; razonta a via Latiña, o l'arrivò a Cassin e into 528 ca., in sce-o monte dove sorzeiva un tempio pagan consacrao a Giove, o l'eresse doi otoi dedicæ a s. Martin e a s. Zane Battista e un monestê, asciancao da un âtro monestê femminî diretto da-a sœu, s. Scoastega (in sce-i colloqui de questa con Beneito a lezendia a dà di poetichi particolæ). A Cassin o reçevette a vixita do re di Goti Totila (546), che, voendo mette a-a prœuva a santitæ de Beneito, o l'ordenò a-o so scudê de travestîse da re; Beneito o scrovì subito l’inganno e o re, stupefæto, o decise de comportâse con giustiçia.
A "Regola" beneitiña, pilastro da vitta monastega occidentâ e frûto de esperiença personâ a longo maturâ, a fu probabilmente inspiâ a un testo precedente. A-o prinçippio no particolarmente diffusa, a se impose graçie a-i Carolingi, che l'esteizan a tutte e comunitæ monasteghe do Sacro Roman Impeo. A comprende un prologo e 73 capitoli e a n'è zonta inte træ recenscioin: l’aotografo, portao a Romma into 577, riportao a Montecascin into 742 e trasfeio a Tean into 883, o ghe fu destruto inte un inçendio (896): da quello se credde derive a coppia mandâ dall’abao Teodemao a Carlomagno (787) e da questa derivan un codexo de S. Gallo e di âtri, tra i quæ quelli da coscì díta «tradiçion cascineize». Redæta in latin vorgâ, a fu però fîto modificâ, quæ appâ pres. into codexo da biblioteca Bodleiaña (Oxford; o ciu antigo: ca. 700); de variante do primmo e do segondo tipo de testo se troeuvan frammiste into terço (coscì díto textus receptus), ch'o l'ammia a-a ciarezza e o remonta a l’8° secolo.


text:
Salvador, Brasî
Salvador a l'è 'na çittæ brasiliann-a, capolêugo do stato da Bahia, into nord-ovest do Pàize.
Dïta in portoghéize São Salvador da Bahia de Todos os Santos, a l'è inte 'na penìsöa inscia costa de l'Oçeano Atlantico, essendo o ciû grande porto d'esportaçioîn e çentro d'a regiôn metropolitann-a do Recôncavo Baiano.
Comme terso mûniçipio ciû popolòu do Brasî, a sêu popolassiôn a l'ëa into 2002 de 2.540.000 abitanti.
Storicamente, a l'è stæta a primma capitâ do Brasî e anchêu se pêuan vedde edifiçi storici d'interessante attrattivo tûristego. A l'è stæta descritta e raccontä da-o çelebre scrittô brasilian Jorge Amado. I viâli antighi comme o famozo Pelourinho, l'amabilitæ e allegria d'a sêu gente, a festa do carlevâ e a sêu mûxica, e bellixime spiagge e e diversce manifestaçion da coltûa popolä brasiliann-a, prodotto da mescciûa d'i elementi africæn e coloniâli, a ghe fan diventâ 'n pòsto importantiximo into patrimonnio da naçion intrega.


text:
UNESCO
L’Organizzaçiûn de e Naçiuni Uniïe pe l’Educasiûn, a Sciença e a Côltua (UNESCO, da u ingleise United Nations Educational, Scientific and Cultural Organization) l'è stæta fundâ int'o 1946 da e Naçiuni Uniïe per favurì o sviluppu da a sciensa,da côltua e de l'educaçiûn. A seu sede a l'è a Parigg-i,in Fransa. I seu prugetti sponsorizè dall’UNESCO cumprendan: prugrammi scientifici internaçiunali; programmi de alfabetisasiun; prugetti regionali e de stöia culturale; e cuuperaçiun internaçiunali pe assicurà u patrimoniu culturale e naturale da Tæra e pe a conserçiun de i diritti umani.


text:
Quito
Quito oppûre San Francisco de Quito (in spagnòllo pronûnçiòu Chito) a l'è a capitâ de l'Ecuadòr, capolêugo da provinsa de Pichincha e do canton de Quito. In 1993 o sêu nomme uffiçiâ o l'è stæto cangiòu pe Distrito Metropolitano de Quito.
A l'è a segonda çittæ ciû popolä do Pàize (dòpo Guayaquil), con 1.700.458, c'o coresponde solo a-a valle prinçipâ, dove gh'è a çittæ.
O Distrito Metropolitano de Quito o comprende 'na popolassiôn de ciû de dôî miliôîn d'abitanti, con gente rivä da tûtto o Pàize e da diversce pârti do mondo, che fan de lë 'na çittæ cosmopolita, pe a sêu condissiôn de capitâ de Stato e de attuâle capitâ econòmmica de l'Ecuadòr.
A sêu tempiatûa a l'è tra 7º e 22º. Quito a l'è in mëzo a monti appartenenti a-e Andes, e a l'è riconosciûa mondialmente pe i sêu patrimònnio coltûâ de pittûe e scoltûe. L'interno d'i sêu tempi religiôsi e-e sêu êuvie d'arte l'han dæto a-a çittæ o sorvenomme de Firense Americann-a.
In 1978 l'UNESCO l'ha diciaròu Patrimònnio Coltûâ de l'Ûmanitæ.


text:
- Bate O Sino (Em Inglês)
Natal
- Um Novo Tempo - Tema De Fim De Ano - TV Globo
Rede Globo
- Viver E Não Ter A Vergonha De Ser Feliz
Gonzaguinha
- Esse Cara Sou Eu
Roberto Carlos
- Bate O Sino
Natal
- Parabéns Pra Você
Aline Barros
- Impossível De Esquecer
Fernanda Brum e Eyshila
- Feliz Aniversário
Musical JM
- Hino Do Corinthians
Gaviões Da Fiel
- Amigos Para Sempre
Anjos De Resgate
- Contato
Heróis da Resistência
- Que Bom Você Chegou
Bruna Karla
- Saudade
Jorge e Mateus
- Pra Você
Paula Fernandes
- Guarda O Contacto
Feliciano Amaral
- Então É Natal
Simone
- Entra Na Minha Casa
Regis Danese
- Valeu Amigo
Mc Pikeno e Menor
- Campeão
Jamily
- Top 500 músicas
Letra da música Sinan Capudan Pascia de Fabrizio De André
Sinan Capudan Pascia - Fabrizio De André
Teste fascië 'nscià galéa
ë sciabbre se zeugan a lûn-a
a mæ a l'è restà duv'a a l'éa
pe nu remenalu ä furtûn-a
intu mezu du mä
gh'è 'n pesciu tundu
che quandu u vedde ë brûtte
u va 'nsciù fundu
intu mezu du mä
gh'è 'n pesciu palla
che quandu u vedde ë belle
u vegne a galla
E au postu d'i anni ch'ean dexenueve
se sun piggiaë ë gambe e a mæ brasse neuve
d'allua a cansún l'à cantà u tambûu
e u lou s'è gangiou in travaggiu dûu
vuga t'è da vugâ prexuné
e spuncia spuncia u remu fin au pë
vuga t'è da vugâ turtaiéu
e tia tia u remmu fin a u cheu
e questa a l'è a ma stöia
e t'ä veuggiu cuntâ
'n po' primma ch'à vegiàià
a me peste 'ntu murtä
e questa a l'è a memöia
a memöia du Cigä
ma 'nsci libbri de stöia
Sinán Capudán Pasciá
E suttu u timun du gran cäru
c'u muru 'nte 'n broddu de fàru
'na neutte ch'u freidu u te morde
u te giàscia u te spûa e u te remorde
e u Bey assettòu u pensa ä Mecca
e u vedde ë Urì 'nsce 'na secca
ghe giu u timùn a lebecciu
sarvàndughe a vitta e u sciabeccu
amü me bell'amü
a sfurtûn-a a l'è 'n grifun
ch'u gia 'ngiu ä testa du belinun
amü me bell'amü
a sfurtûn-a a l'è 'n belin
ch'ù xeua 'ngiu au cû ciû vixín
e questa a l'è a ma stöia
e t'ä veuggiu cuntâ
'n po' primma ch'à a vegiàià
a me peste 'ntu murtä
e questa a l'è a memöia
a memöia du Cigä
ma 'nsci libbri de stöia
Sinán Capudán Pasciá.
E digghe a chi me ciamma rénegôu
che a tûtte ë ricchesse a l'argentu e l'öu
Sinán gh'a lasciòu de luxî au sü
giastemmandu Mumä au postu du Segnü
intu mezu du mä gh'è 'n pesciu tundu
che quandu u vedde ë brûtte u va 'nsciù fundu
intu mezu du mä gh'è 'n pesciu palla
che quandu u vedde ë belle u vegne a galla


text:
Lengoa ligure
O Lìgure o l'é na lengoa do gruppo lengoìstigo itàlico oçidentâ parlâ in Italia (Liguria, Piemonte, Emilia-Romagna e Sardegna), into sud da Fransa, in Còrsega, e into Principato de Monego.
A tèrmine de n processo de rivendicaçion raprezentativa da parte de comunitæ lìgure inti confronti da çitæ ciù inportante, Zena, antiga capitale do stæto a-o quæ a dava o nomme, a Repubrica de Zena, inti ùrtimi dexenni s'é preferîo acetâ a paròlla lìgure a quella zeneize, pe-a lengoa parlâ inte l'atoale region amenestrativa Lìguria e in çerte zòne limìtrofe. Bezeugna però êse coscienti do fæto che a Lengoa lìgure a l'é figgia da Lengoa zeneize da-a quæ i dialetti lìguri vêgnan e se son svilupæ.
O baxin d'influensa di dialetti lìguri o l'é çirca 2 milioin de personn-e anche se, specialmente inti ùrtimi çinquant'anni, pe coscì de variante locale se son perse e de âtre son a reizego tutt'òua, anche pe corpa da mancansa de un pâ de generasioin inta continoasion da parlâ. Coscî, ancheu, a popolasion ch'a conosce a lengoa a l'é ben ben infeiô e ancon meno son quelli che â pàrlan e â scrîvan.
E variante ciù importante son o zeneize, o savoneize, o spezzin, o ventimigliozo, o tabarchin, o monegasco, ecc.
Bezeugna no confonde o moderno concetto de Lengoa lìgure co-o lìgure antigo, a lengoa di antighi lìguri, estinta primma de l'anno 200 a.C., d'orìgini sconosciue.


text:
Georg Friedrich Händel
Georg Friedrich Händel (scrîto anche Haendel in tedesco, e George Frideric Handel in ingléize) (Halle, 23 frevâ 1685 - Londra, 14 arvî 1759), o l'è stæto 'n conposcitô e organista nasciûo in Germania ma naturalizzòu ingléize.
O l'è conscideròu un di ciù inportanti da mûxica do Baròcco e un di ciù influenti de tùtta a mûxica oçidentâle. Inta stöja da mûxica moderna, o l'è stæto o primmo ch'o l'à inandiòu a sêu ârte verzo a soddisfassion di gusti e neçescitæ di spettatoì, invexe de quelli da nobiltæ comme o capitâva in quello tenpo.
O l'è stæto contenporànio de Johann Sebastian Bach, o l'è mòrto a 74 anni, essendo seppelîo a Westminster.


text:
Modiffiche correlæ a "Fransa"
Sta pàgina a fa védde i cangiaménti ciù reçenti a-e pàgine colegæ a quésta. E pàgine che t'æ in oservaçion inti oservæ speciâli son in grascetto.
15 Nov 2012
- (Lista de i remesci); 10:48 . . Giromin Cangiaxo (Discuscioin | Contribuçioìn) ha spostato la pagina Lista de i stati pe popolaçoin a Lista di stati pe popolaçion
- (Lista de i remesci); 10:48 . . Giromin Cangiaxo (Discuscioin | Contribuçioìn) ha spostato la pagina Lista de i stati pe area a Lista di stati pe area


text:
Cosa ghe possu ghe possu fâ
se nu gh'ò ë brasse pe fâ u mainä
se infundo a e brasse nu gh'ò ë män du massacán
e mi gh'ò 'n pûgnu dûu ch'u pâ 'n niu
gh'ò 'na cascetta larga 'n diu
giûstu pe ascúndime c'u vestiu deré a 'n fiu
e vaddu in giù a çerca i dinë
a chi se i tegne e ghe l'àn prestë
e ghe i dumandu timidamente ma in mezu ä gente
e a chi nu veu däse raxún
che pâ de stránûä cuntru u trun
ghe mandu a dî che vive l'è cäu ma a bu-n mercöu
mi sun 'na pittima rispettä
e nu anâ 'ngíu a cuntâ
che quandu a vittima l'è 'n strassé ghe dö du mæ
Traduzioni più cliccate
Le Ultime News
Links


text:
Sann-a
Sànn-a (Savona in italiàn), cumüne de 61.766 abitanti, cappulögu d'a pruvinça omónima.
Puntu de riferiméntu pe chi vö andâ vers'â Rivéa de Pärme, oppüre inte l'intrutèra.
Ö cappulögu Savuneize ö funxunn-a in ciü da "çentru metrupulitàn" pe' i culegaménti in curiéra o stradda ferrô in direçiùn dö vexin cunfin françeize e a Cósta Azurra.
[Càngia] Geografia
A çittæ a se tröa in-scia Rivéa Ligüre de Punènte, äa cunfluènxa di sciümmi Lavanestra e Letimbru (numme artificiò daetö int'o Seisentu aö Lavagnöa).
E spiaxe de Sann-a han ottegnüo a Bandéa Blö d'Európa int'o 2002, 2003, 2004, 2005, 2006 e 2007 . Anche ö portö türistegö dö Cü de Bö (a Végia Dàrsena; fòscia da ö Françeize Quai de bois, da ö vegiu Mö de Casce dö X secolo) ö l'a otegnüo o ricönuscimento int'i mæximi anni.
[Càngia] Breviscima Stóia de Sann-a
Antigö çentrö di Ligüri Sabasî, a çittae a l'è stæta alleä de Cartagine int'a segunda guêra punica, cuntra Rumma (za alleä de Zena). Doppu differénti avegniménti alterni, Rumma a suttumette a-a fin Sann-a a l'inçirca int'u 180 p.d.C. e a-a denominn-a Savo, Oppidum Alpinum. Cun l'inprinçipio de migrasiùin de popöli Germanici, Sann-a a l'intra in decadensa e a vegne distrûta dö tüttö int'ö 641 da ö re lungubärdu Rotari.
Sann-a a se retìa sciü sutta äi Franchi de Cärlumagnu, divégne cuntéa, e a riprende a mercantezä in-scio mä. Doppu aspre lotte cu-i piräti saraceni, ch'i obligàn a l'imbastì diverse töri de avìstamento, a se custituisce Liberu Cumüne int'o 1191 (Hoc habet ex Coelis, q. sit Saona fidelis ö seiâ ö mottu mediêväle do Libero Cumüne).
Int'o XI secolo Sann-a, a l'inprinçipiu alleä cu a Repubbrica de Zena, a l'intraprende düe lotte ma anche forti intréççi cun lé, specialmente cö famiggia di Campufregusu, che cun di sö espunenti (Giänu I de Campufregusu ma, in pàrticoläre, Tumäsu de Campufregusu) a çerca d'inciantäghe inn-a scigniurìa persunä.
E lotte cun Zena i finiàn tragicamente pé Sann-a int'u 1528, cun a definitiva cunquista de Andrea Dóia. Stu fæto ö provòca 'na quantitæ de mórti e a demuliçoin de l'antighiscima acropöli cun a Catedräle de Santa Maria de Castellu (Santa Maria Assunta o, ascì, Santa Maria Maggiû) e in nümerö de custrussiuìn civili e religiuse, fin'anch'äa ciü grande pôrte de töri de famigge nobili.
Ö disastru ecònomico ö vegne però dal'interamento dùö pòrto (ch'u se stimma o fuisse, int'u primmo Trexento, int'i primmi 5 du Mâ Mediterraneo pe capacitæ de pescaggio de grosse nävi da carego).
Aö pòsto do 21% circa dö tesc-üu urban d'a çitae, demulìu leteralmente pria insce pria e reimpiegö pe'nterä ö bacin purtuäle, a séià custruìa l'impunente Furtessa du Prìamar, insc'ei rüderi de l'antïgö Oppidum romàn.
Da stö mumentö in avanti Sann-a a segue ö destin dä Repubbrica de Zena.
Stòicamente a l'a viscüu uùö sôùö mumento de mascimo splendòre ecònomico intr'a ä fin dö XIII e a meitè dö XIV seculo, ma anch'ö a l'è ricurdä da qarched'un anche cumme "a çittae di Pappi". Ünn-a de famiggie ciü blasunnæ d'a çittæe, i Della Rovere, a n'a avüu ben duì: Francesco della Rovere, ch'u seià Pappa Sisto IV, e sö neu Giuliano della Rovere, pappa cun u numme de Giulio II. Prufitandu d'a parentella cun i Della Rovere, anche i Riario l'aviàn impurtanti puziçiuìn de putére, cumme Girolamo Riario, ch'u divégnià Segnù de Imula e de Furlì.
Sisto IV ö l'è stætu Pappa da Cappella Sistinn-a (inn-a segunda Cappélla Sistinn-a a l'è propriu a Sann-a, cumme mausuleu di vëgi dö pappa), Giulio II ö "mecenate" de Michel'Angiu e de Raffaello. Sutta Giulio II i cuminçan o sö servixu e Guärdie Svissere, ch'ancùn inch'ö i portan in-sce a divisa o blâsùn da ruvia savuneize.
Int'o Setteçentu a çittae a recuminça quarche ativité mainä. Cun i növi cummerci a sciuìsce turna l'ärte, e Sann-a a se abelissce de palassî scignurili, ville e gexie.
Int'o 1809 a çittae a riçeive Pappa Pio VII, prixonné de Napuleun Buonapärte, da ö quäle l'antîga Fossavaria a l'è battezzä Via Pia.
Cun Rumma e Avignùn, Sann-a - cappulögu dö dipartimento franceixe n°108 u de Muntenötte - a l'è staeta a 3a unica ätra sede üficiäle da storia da Gexia.
Int'o 1815 u Cungressu de Vienna u stabiliâ, cuntra u vurèi d'u Guvernu legittimu (sensa ûn ezercitu pe poreise fä varei), e cuntra u vurèi du Populu, l'annesciùn d'a cürtiscima Repübbllica Ligüre (zügnu-dixembre 1814) ai territóri du Reamme de Sardegna, cu-u quäle a intrià in t'o növu Rêgnu d'Itallia da o 1861. Vitóiu Emanuele II u l'aiva definìu pochi anni primma u populu "Canaglia Genovese", dunque u n'u gh'aea quellu ch'u se ciamieiva ûn raportu de amù fra o Re növu e a sö Gente.
Sutta l'amministrasiùn Napuleonica du prêfettu Gilbert Chabrol de Volvic, a çitae a vedde ûnn-a lenta ma següa repreisa, ch'a l'avià cumme nôdu vitäle a vegnüa da ferruvia e pœ, in t'u 1861, l'avertüa du stabilimèntu de ferrée Tardy & Benech, semensa da revuluçiùn indüstriäle savuneize.
A stòia da siderürgia int'a fidelissima a finìa sölamente 130 anni ciü tärdi.
In t'a segunda guèra mundiäle a sitae a l'a subìu pesantiscimi bumbardamenti aérei ufficialmente pe a presénsa de indüstrie belliche e dö pòrto, ch'i l'an pruvucou grävi danni, specie ai antighi quartê da zona pòrtuäle. Intensiscimu ö l'è stætu ö bumbardamento navâ do 14 zugnu 1940 quande Sann-a, inütilmente difeiza da e batterie in-scia còsta e da ûn trénu armou appustou a Arbisöa Süperiure, a l'è stæta bersaggio de ciü de çinquesentu córpi d'artiglierìa sparæ dä a marinn-a françeize.
Int'o dopuguëra e scìnno äi anni setanta a çittæe a sè svilüppä cumme çentru industriâ e marittimö. A l'è in trasfurmasiùn aspirandö a êse polö d'attraçiun türistega dai anni növanta, doppu vint'anni de stagnaçiun duvüi äa prufönda crisi indüstriâ cun a fin de diversi stabilimenti.
Int'o periudo tra ö trenta arvì 1974 e mazzu dö 1975 Sann-a a l'è stæta vittima de "Bömbe de Sann-a" cioè de attentöti terruristici che faxeivan pàrte de ûn prögetto Naçionale.
Äa giurnä de inchö Sann-a a l'è a porta prinçipäle de inträta ai löghi turistici de l'intrutæra e da Rivéa de e Pärme, e cittæ türistica a l'é mêxima. Sann-a a l'è anche in impörtante aprôdu pe cruxaeae du Mâ Mediterraneo.
[Càngia] Evulusiùn demugràfica
Abitanti censiti
[Càngia] Löghi de'nteresse
Sann-a, Arbénga, Arasce, Nöi, Spotorno, Ôze, U funzo dìa Ciann-a, O Finà, A Moenn-a d'Arbisseua, D'äto d'Arbisseua, Väze,
[Càngia] Mönumenti
Tütti i giurni da e ue 18:00, chi se tröva in Ciassa Goffredo Mameli u se ferma p'aricurdäse d'i cadüti dei tütte e guère ai 21 rintucchi d'a campann-a, un per lettera de l'alfabeto itallian, premiò dai sitadìn cumme munumentu a-a Paxe.
[Càngia] Architetüe religiuse
- Cappélla Sistinn-a de Sann-a
ünica ätra existente utre a-a selebre Cappélla Sistinn-a de Rumma, vusciüa da u Pappa Savuneize Sisto IV della Rovere cumme munümentu de sepultüa di sö vêgi. Restòurò ch'u nu l'è tanti anni.
- Cattedräle de l'Assunta
A l'è staeta custruìa pé via de demulisiuìn zeneisi de l'antìga Catedräle insc'ou Colle d'u Prìamar. A cunserva au sö internu divèrse ópere de riguardu (timpanu d'u purtäle, funte batéximäle, cruxe de märmu, pürpitu, tütti de l'antìga Catedräle d'u Prìamar).
- Taccòu a-a gexia u gh'è u müseu d'u Tesóru, dunde u se pö amiä di quaddri de na çerta impurtansa (Mêstru de Hoogstraeten, Tuccio D'Andria, Luca Cambiaso, Ludovico Brea, Giovanni Mazone) e interesanti ogetti d'ärte säcra (pianete, pasturäli, reliquari ecc..). Tra i ciü belli d'Italia e, a dîta d'i mascimi cunuscitûri italièn de arte scultorea lignea, cunsciderandu u sö periudu de realizasiùn tra i ciü rari e belli d'Európa, u se pö amiä u magnificu côru ligneu, anche lé de l'antìga Catedräle insc'ou Collea e òua deré a l'âtä maggiù.
- Santuàriu de Nóstra Scignùa d'a Misericórdia, o Santuàriu de Sann-a, tiò sciü doppu l'Apparisiùn au Beätu Antógnu Bótta. Taccòu a-a gexia u gh'è in müseu ch'u chögge ogetti d'ärte säcra e ex voto.
- L'âtóiu de Nóstra Scignùa d'u Castellu, proclamòu munuméntu nasiunäle, u óspita u il monümentäle politticu pittüö da Vincenzo Foppa e Ludovico Brea int'u 1490. Interesànti anche due impunenti càsce prucesciunäli.
- Gexia de San Dalmasiu a Lavagnöa, a cuntégne in politticu pregévule de Barnaba da Módena.
- L'âtóiu d'u Cristu Resortu: u l'è puscìbile amiä dréntu in pregévule côru ligneu d'u quattrusentu de schöa tedésca, e inn-a càscia prucesciunäle d'Anton Maria Maragliàn.
- Gexia de Sant'Andrea: d'u Settesentu, a cunserva dréntu inn-a bella Madonna cu-u figgiö de Defendente Ferrari.
- A Certusa de Loreto: custruìa da Stefano Embruno in t'u 1480 e, pói, ingrandìa. A l'è staeta foscia tiä sciü insc'ou precedente Castellu de Loreto
- A gêxia d'a Madonna du Munte.
- E gexie de Lêze.
[Càngia] Castélli, tûri, furtilissi e âtre strûtüe
- A Turetta (Tûre di Pilóti o de Leon Pancaldo) Puzisiunô in Ciassa Leon Pancaldo, custruìa in t'u XIV seculu a l'incruxiu strategicu du portiu, a lìè divegnüa l'embléma da sitae.
- A Tûre du Brandäle (a Campanassa) cun e vexinn-e tûre Corsi e Riario (Guarnero) e u Palassiù de l'Anziania, cun pärte d'u cumplèssu de San Pê u Vêgiu, che pe brêve mumentu a l'è staeta Catedräle pruvisóia.
- A Furtessa d'u Prìamar: (parolla de etimulugia ben dibattüa) custruìa insc'ou Colle du Prìamar dai Zeneisi da u 1542 doppu a cunquista definitiva d'a sitae in t'u 1528. A inglóba ascì a Loggia d'u Castéllu de Santa Maria o Castéllu Növu, d'u 1417.
- U Castellu d'u Sperùn: d'u castéllu mediêvöle u rèsta qarche tóccu de miagge insc'ou Muntexellu, deré a u teätru Gabriellu Ciabréa ( Gabriello Chiabrera ).
- U Castellu de San Zorzu : tersu castéllu mediêvöle d'a sitae, u l'è supravisciüs scinn-a'u XVII seculu, quande un scciöppu d'a Santa barbara u l'a destrütu cumpletamente faxendu ascì 850 mórti. Quéllu che u ne restäva de e fundamenta u l'è staetu demulìu a l'inprinsipiù d'u 2007.
- U Punte Filippo Maria Visconti: u se tröva a u cunfìn d'i cumüni de Sann-a, Vuè e Cüggèn , u l'è staetu custruìu in t'u 1434 foscia in se bäsi rumäne. Doppu a recentìscima, cumpléta demulisiùn d'a pärte a punente d'a strûtüa (rampa d'inträta e poggiù de l'arcä), u munüméntu u l'è staetu snatürö cun inn-a segunda arcä de ciüméntu (!), in te l'annu 2000.
- U punte de San Giacomo : insc'ou cólle cu-u maeximu numme, u l'è staetu faetu custruì da Pappa Sistu IV in t'u 1482 pe ünì u Muntexellu au colle d'u Mangiaguadagno (inchö Colle de San Giacomo).
[Càngia] Palassi e ville
- U Palassiu Della Rovere: ópera de l'architettu Giuliano da Sangallo. U l'è faetu custruì da u cardinäle Giuliano della Rovere, che pói u saiâ Pappa Giulio II (in occaxùn d'a sö elesiùn au puntefegä, i saiàn misse in te diverse miagge d'a sitae de lapidi e ärme ruveresche, e ciantae èrbi de rûvie pe-e stradde mêstre); l'inprinsipiu d'i trâvaggi l'è daetu u 4 frêvä 1495 sutt'a-a suvrintendensa de Urbano Vegerio, sö prûcüatù; in t'u 1496 i vêgnan cattae de ca' a l'ingìu pe ingrandî u Palassiu, che peró u restià incumpiüu (se ghe fae câxu, miae e culonne de l'intrâta: i l'aviévan duvüu êse pärte de in cuntestu, cumplêtu de ärma ruveresca, ea.)
U prugettu u l'è du fiurentìn Giuliano da Sangallo, magister petrarum et picator, giüttò da Matteo De Bixono, magister picator sive picha pietra. In t'u 1500 a u da Sangallo e a sö néu Bernardo i Ansièn d'a sitae i acórdan a sitadinansa savuneize in benemerensa d'u prugèttu. U sélebre architettu (1445-1516) u custruìsce ascì, pe' Lorenzo il Magnifico, e ville fiurentinn-e de Poggio Imperiale e de Poggio a Caiano. Sempre d'o Sangallo i sun diversi trâvaggi a Rumma e a Perüggia. Fra i ätri, a l'è staeta aluggiò in te stu palassiu a Reginn-a de Spagna Germana de Foix, muggié de Ferdinando II dAragona (che u l'e staetu ospite in t'u Castéllu Növu ), da u 26 zugnu 1507 (in occaxiun d'u vertixe eurupéu - Cunvegnu de Sann-a ).
- U Palassiu d'e Balle, o Palassiu Delle Piane, in stile Liberty.
- U Palassiu d'i Pavùi, in Via Paleocapa.
[Càngia] Còlta
[Càngia] Müséi
- Müséu çivicu Storicu Archeologicu de Sann-a.
- Müséu du Tesoru da Catedräle de Nöstra Scigniùa d'a Misericórdia.
- A quaddrerìa du Semenäiu Vescuvile: a óspita inn-a sentanä de pittüe p'ou ciü de schöa Ligüre. Tra i artisti ciü 'mpurtanti se nótan: Gioacchino Assereto, Giovanni Battista Carlone, Giovanni Benedetto Castiglione dîtu Il Grechetto, Antonio Travi, Carlo Giuseppe Ratti, Paolo Gerolamo Brusco. Ciütóstu interessante inn-a crûxe de legnu du quattruçentu de schöa catalann-a.
- A Pinacuteca çivica.
[Càngia] Manifestaçioin
- A Prucessciùn du Venerdì Santu: a se tégne u Venerdì Santu d'i anni päri. A l'è unn-a de ciü impurtanti d'Europa pe' via de sö Casce d'u Maragliàn
- A Sfiläta storica d'u Liberu Cumüne, u 10 de arvì
- A Pôsa in mä d'i lümìn: in t'a seiann-a d'u 14 agustu. U mä u l'è illüminö da miggiae de lümìn galegianti insce l'aegua.
- I föghi d'aestae: föghi artificiäli a tempu de müxica.
- U Primmu Mazzu: tradisiunäle curteu de mêsi e lavuratûri purtuäli pe-e vie du centru sittadìn.
- U Cunfögu: u 19 dixembre: oua in Ciassa Sistu IV, u se tegne l'antighiscimu cerimuniäle de sende u seppu e tiäne föa previxuìn pe l'annu a vegnì. U cunfögu l'è abellìu da in curteu storicu.
- In t'e vixinanse: U Carnevalöa, a Löa
[Càngia] Fèste, fée e sâgre
- U 18 märsu a l'è a Madónna d'a Misericordia, Matrunn-a de Sann-a
se séndan gran pire in t'u Letimbro in t'a nötte d'a vigilia. Pe a sitae i se sendan i lümin e e lüminäie. A festa a riva a u mascimu con a Prucessciùn au Santuarriu de Sann-a.
- A Festa de Santa Ritta u 22 de mazzu. A l'è in t'u quartê cu-u meximu numme in mercô cui banchetti tradisiunäli pe a vendita de röse.
- A Festa de Santa Lucia u 13 de dixembre. Gran mercô in t'a a sitae (via Paleocapa).
[Càngia] Persunalité lighè a Sann-a
- Gio Agostino Abate, Crunista
- Francesco Accornero, Piuniere da a indüstria
- Attilio Acquarone, Müsicista e cumpusitû
- Ambrogio Aonzo, Mêgu e filantrupu
- Valerio Baçigalô, purté zugou d'a Nasiunäle de Futbàll
- Antonio Baglietto, Patrióta
- Anton Giulio Barrili, Garibaldìn, scrîtû, puéta e giurnalista
- Tomaso Belloro, Storicu e eruditu
- Angelo Bevilacqua ("Gin"), Eróe d'a Resistença
- Isidoro Bonini, Inzegnê
- fra Giovanni Bono, Piuniere d'a stampa e agustiniàn
- Paolo Boselli, Prescidente do Conseggio de i Menestri, menistro.
- Antonio Botta, Biou Veggente da a Madónna de Misericórdia
- Francesco Bourninquez, Pionie da a industria
- Cesare Crugni, Scultô cappuscôa da Scultomaieutica
- Vittore Branca, letterô, filologo, accademico de i Lincei
- Libero Briganti, Eróe d'a Resistença
- Antonio Brilla, Scultô
- Paolo Gerolamo Brusco, Pittô
- Domenico Buscaglia, Pittô
- Cristoforo Colombo, Navegatô e Esploratô
- Giovanni Caboto, Navegatô e Esploratô
- Giano I di Campofregoso, doge de Zena
- Giano II di Campofregoso, Scignöo de Sann-a e doge de Zena
- Tomaso di Campofregoso, Scignöo de Sann-a e ciù votte doge de Zena
- Canepa (f.lli), Piunieri da a industria da fruta candïa
- Carissimo & Crotti Inzegnei, inventoi do scistemma funivïaio de i carbon
- Gio Batta Cassinis, Zuista e ommo politico
- Giuseppe Cava, (Beppin da Ca') Poeta
- Gilbert Chabrol de Volvic, Prefetto dappeu da a Senna
- Gabriello Chiabrera, letterô
- Luigi Corsi, Senatô do Regno e scindaco
- Renata Cuneo, Scultrice
- Michele da Cuneo, o Michele da Cunio, Navegatô
- Del Carretto, Marcheisi de Sann-a
- Francesco Della Rovere, Papa Sisto IV
- Giuliano Della Rovere, Papa Giulio II
- Bonifacio Del Vasto, Marcheise
- Emanuele Dellepiane, Industriâ da a acconsa
- Lazzaro De Maestri, Pittô
- Ansaldo De Mari, Ammiraggio
- Andrea Antonio Doberti o De Oberti, Müsicista
- Carlo Donat Cattin, politico
- Daniele Fabiano, Pittô, architetto
- Fabio Fazio, conduttô da a televixon
- Mario Fazio, giornalista e studioso
- Pietro Formica, Biou
- Antonio Forzano, patrióta e Müsicista
- Giuseppe Frascheri, Pittô
- Giovanni Battista Frumento, Scultô
- Pietro Gara, Storico
- Tomaso Garassino e Vincenzo Garassino, Intarsiatoï
- Pippo Garibaldi, Politico, filantrupu soçialista, avvocou
- Pier Gerolamo Gentilricci, letterô, poeta, storico e filosofo
- Vincenzo Gioberti, Abate, deputô
- Pietro Giuria, patrióta, letterô, poeta
- Domenico Giuria, Numismatico
- Orazio Grassi, Sciensô gesuita antagonista de Galileo e artista
- Grondona, (f.lli), Piunieri da a indüstria edile
- Ernesto Guala, Scombattente
- Enrico Guercio, Marcheise e consigliere imperiâ
- Bartolomeo Guidobono, Pittô
- Incisa, famiggia patriçia
- Gio Policarpo Lamberti, Erudito, filantrupu e benefattô
- Gerolamo Lavagna, Miscionäio
- Virgilio Felice Levratto, Zugou çentrattaccu d'a Nasiunäle de Futbàll
- Lottero (fam.) Mercanti e navegatoï
- Martinengo (fam.) Patrioti e letterati
- Arturo Martini, Scultô
- Bernardo Mattiauda, Zuista e letterô
- Giuseppe Mazzini, patrióta, fu prexonê a Sann-a
- Migliardi & Vené, Piunieri da a indüstria meccanica
- Alfonso Maria Mistrangelo, cardinâ zà arcivescovo de Firense e letterô scolopio
- Agostino Monti, Cronista e storico
- Domenico Nano, scrïtô e poeta
- Rinaldo Negri, Piuniere da a indüstria elettrica
- Giuseppe Nervi, Zuista e letterô
- Filippo Noberaso, Storico
- Beato Ottaviano, religioso
- Pietro Paleocapa, Inzegnê e menistro
- Leon Pancaldo, Navegatô
- Christian Panucci, zugou de balon
- Sandro Pertini, VII Prescidente da Repubbrica
- Giuseppe Pizzardo, cardinâ
- Vittorio Poggi e Poggio Poggi, Storici e letterati
- Leopoldo Ponzone, letterô
- Paolo Pozzobonello, Astronomo, discepolo de Galileo Galilei
- Luigi Sambolino, Piuniere da a indüstria tipografica
- Giovanni Agostino Ratti, e Carlo Giuseppe Ratti, Pittoï
- Pippo Rebagliati, patrióta, scindacalista, scombattente
- Urbano Rella, Capitan de Galea, eróe da a battaggia de Lepanto
- Riario, famiggia patriçia dappeu ramificâ a Pesaro
- Gio Stefano Robatto, Pittô
- Mario Rossello, Pittô
- Giancarlo Ruffino, Senatô
- Carlo Rosselli e Nello Rosselli, Politici do Regno e scrïtoï
- Sacco, Famiggia de magistrati e mercanti
- Ambrogio Salineri e Giulio Salineri, Archeologi e letterati
- San Nazario, predicò e se ritirò a Sann-a
- Sansoni, casatta patriçia
- Santa Maria Giuseppa Rossello, Fondatrice da a Congregaçione de e moneghe de Nostra Scignòa da a Mesericordia
- Giuseppe Saredo, Zuista e Senatô
- Guglielmo savonese, Magistrato Capitan do Popolo
- Camillo Sbarbaro, Poeta
- Pietro Sbarbaro, Öotô, giornalista, polemista
- Pietro Scotti, Economista e Senatô do Regno
- Ignazio Scotto, Intarsiatô
- Giovanni Servettaz, Inzegnê, Piuniere da a indüstria metallurgica
- Silvestre & Allemand, Piunieri da fruta candïa
- Benedetto Maria Solari, Teologo
- Sormano, Fam. de architetti e scultoï
- Cesare Tallone, Pittô
- Giuseppe Tardy e Stefano Benech, Piunieri da a indüstria metallurgica Tardy & Benech
- Massimo Tammaro, capo formaçion de e Frecce Azzurre
- Tomaso Torteroli, Storico
- Lorenzo Traversagni, Umanista, scrïtô
- Filippo Turati, letterô soçialista e deputô
- Franco Varaldo, Senatô
- Vegerio, famiggia patriçia
- Giovanni Vincenzo Verzellino, Cronista e storico
- Giuseppe Viglienzoni e Angelo Viglienzoni, Industriaï do veddro
- Angelo Visca, Anatomista
- Benedetto Walter, Petroliè
- Francesco Zunini, Mêgu, patrióta, filantrupu e politico
- Franco Zunino, politico
[Càngia] Religiùn
Sann-a a l'è a sede vescuvile d'a Diocesi de Sann-a/Nöi. U Santuariu de Sann-a u rivéste da seculi iin-a impurtansa particuläre, cun i pelegrinaggi d'ogni pärte de l'Itallia. A Madónna de Sann-a a l'è staeta incurunä da Pio VII - prexuné de Napuleun Buonaparte a Sann-a - int'o 1815. Sann-a a l'è stæta cun Pio VII sede ufficiäle dö Papätu, cumme Rumma e Avignùn , scibén pe' in periudu sci cürtu.
[Càngia] Ecònumia
Ö pòrto de Sann-a ö l'è estremamente impurtante int'e l'ecunumìa dö cappulögu. Difæti, pe' impurtansa, traffegö de mercansìe e cumme aprôdu de crûxæë, l'è ö segundö dä Liguria doppu Zena. Tütto ö cumprensóiu purtuäle, trâvaggiandu in sinergia, ö ófre impurtanti sbucchi au mä pë e indüstrie do Hinterland piemuntèixe e lumbärdu. Sann-a a l'è inn-a cittæe attiviçima int'o settöre crûxeristigo, cun a sö modèrna ed efiçiente staçiùn marittima de reçente costruìa, in Project Financing co a cömpagnia de navegasiùn Costa, dunde fan atualménte scallo diverse ätre cumpagnìe. A Staçiùn Marittima a l'è stæta prugettà da l'architettö catalàn Ricardo Bofill. A strûtüa a riseìve tütti i anni çirca 800.000 türisti. A quésti se dêvan zunze i passeggeri (quaexi 2.000.000 int'a sûla aestae - annä 2006) ch'i se imbärcan da ö Terminäle Traghètti de Pórtiu Vuè. Int'i anni settanta, primma da grande crisi industriäle da chimica e de l'açò, Sann-a a l'è rivä a êse a 7a çittae d'Italia pe' redditö pro-capite
Rilevante ö l'è ascì u setture tersiàriu e ö turìximu cun destìn lucäle.
[Càngia] Sport
[Càngia] Futbàll (Balùn / Ballon)
A ciü seguìa squaddra locäle a l'è quélla dö Sann-a (Savona Calcio). Intra i ciü grandi campiuìn Savuneizi i van ricurdae Valerio Bacigalupo (naçionäle) e Felice Levratto (vegnüu famöso pe a putensa dö sö tìu, che suvénte ö sgarbäva e rèi (ch'i nu l'éan ancùn de nylon). Ö sport de Sann-a ö vanta inn-a Coppa Italia cun ö Vuè (1922). Ö Sann-a ö l'è rivò, primma dö Girun Ünico, aö quärto pósto in Serie A. Ai giörni nóstri ö Sann-a ö zöga inta Segunda Divixion.
[Càngia] Ballaneuo
Sann-a a vanta inn-a squaddra de balla-nöu (Ballaneuo) da anni int'a serie A1: a Rari Nantes Savona. Int'a sö stóia a l'a vintö: 3 Scudetti (1991 - 1992 - 2005); 2 Cöppe LEN (2005 - 2011, l'equivalente d'a "Cöppa UEFA" du futbàll); 3 Cöppe Italia (1990 - 1991 - 1993)
[Càngia] Ciclismö
Ö 6 zügnu 1991 a 11a tappa dö Gìu d'Italia 1991 a l'è rivô a Sann-a cun a vitöia de Max Sciandri.
Eddy Merckx ö l'è legö aä Ligüria pe' l'avégniméntu foscia ciü misteriusu da sö carriéra: int'o 1969 , cun indóssö a maggia rösa dö Gìö d'Itallia, ö l'è trûvö puxitivu a l'antidóping doppu a tappa de Sann-a e ö vêgne squalificö. Ö abandunn-a a gära cianzendu sensa riêscì a dä spiegaçoin. I culpevulisti i trôvan a spiegaçoin de inn-a superiuritè cuscì fórte insce i ätri. I inucentisti i sustégnan l'idéa dö cumplóttö anche pérchè i curridùi, in te stu periòdö dä stóia dö ciclismö, i accettävan ancùn buttiggétte da beive da ö pübblicö, ch'i purèivan dunque cuntêgne quarsciasci côssa.
[Càngia] Amministrasiùn
Scindico: Federico Berruti (Centro-Sinistra) dal 30/05/2006
Çentralìn del comune: 019 83101
Email del comune: informa@comune.savona.it
[Càngia] Cuiuxitae
- Sann-a a l'è cunusciüa e a l'è famûsa anche cumme çitae du chinottu, cun inna speciale variêtae lucäle. A-a fin du XIX seculu a l'ea u magiùre sentru d'espurtasiùn mundiàle inerènte stu tipu de agrümme.
- In t'o Trexento Sann-a a l'a avüu in mumento ch'a l'aeiva inn-a populasiùn stimä a ~ u 150% de quella de Rumma.
[Càngia] Onoreficènçe
A Çittæ de Sann-a a l'è stæta decorâ cun a Medaggia d'Oö aö Valöre Militâ , ö 19 settembre 1974, cun a seguènte mutivaçoin:
( 8 settembre 1943 - arvî 1945 )
[Càngia] Galleria fotugrafica
-
-
A cà de Domenico Colombo, puè de Cristoforo
-
Sann-a da a Madonna dö Mönte


text:
G8
O Gruppo di eutto (G8) o l'è fæto da i eutto stati ciù ricchi do mondo. Insemme rapresentan o 65% de l' economia mondiâ[1]. A caratteristica principâ do G8 a l'è a rotassiòn da prescidensa e a riunion annua che se tegne in te 'na çittæ do stato prescidente tra i cappi de stato di eutto paixi e diversci rappresentanti de l' economia e da politica mondiâ, comme o prescidente da Comunitæ Europea o quello do Fondo Monetaïo Internaçionâ.
Purtroppo e riunioin do G8 son stæte de longo anche tiatro de scontri e violense, comme a Zena in to 2001 da e traggiche conseguense.
[Càngia] Stoia
E riunioin do G8 han a lô origgine in ta crixi economica do 1973 e a seguente recescion globâ. Questi avvenimenti han spunciòo i Stati Unïi a formâ o Library Group, unna squaddra de esperti d'economia americhen, europei e giapponeixi pe discute i problemi economici.
In to 1975 o prescidente da Fransa Valéry Giscard d'Estaing o l'ha invitòo i cappi de stato di sei paixi democratteghi ciù industrialisæ a un summit a Rambouillet e o l'ha proposto unna serie de riunioin regolæ. I parteçipanti se son missi d'accordoo pe de riunioin annuæ e unna rotassiòn da prescidensa, formando coscì o Gruppo di Sei (G6):
A a riunion seguente a o gruppo vegne invitòo o Canada, e da quell momento o divegne o G7.
A Comunitæ Europea a parteçipa da o 1977 quando a l'è stæta invitâ da o Regno Unïo.[2].
[Càngia] Parteçipassion da Ruscia e formaçion do G8
In to 1991, doppo a cheita da Miagia de Berlin e a fin da Guæra Freida, l' Union Sovietica, diventaä Ruscia, a l'inissia a incontrase co o G7 a a fin da riunion formâ. O gruppo o vegne coscì o G7 ciù 1 da a riunion de Nappoli do 1994. Da o 1997 a Ruscia a parteçipa regolarmente comme membro do G8, ma no a e riunioin di ministri de finanse di sette paixi do G7 originâ, perchè a so economia a no l'è forte assæ.
[Càngia] E Riunion do G8
p


text:
Pagina prinçipâ
Benvegnûo in scia Wikipedia Ligure!
Salûi! Segiæ benvegnûi inta Wikipedia Lìgure, a lìbera enciclopedîa, de bàdda e scrîta con l'agiùtto de tùtti.
E raxoin da creaçion de 'na Wikipedia Ligure son a conservaçion e a difuxon de parlæ liguri, tramite a stezua de 'n'enciclopedia quante ciù conpleta poscibile. Pe poei portâ avanti questo progetto, o se rende perö necesaio l'utilizzo de 'na grafîa ûnica e unificâ ch'a pòsse êse studiâ e deuviâ da tutti, sensa pe quello pregiudicâ l'utilizzo d'esprescioin in ûzo inti dialetti liguri. A questo fin a vegne in agiutto a Grafîa ofiçiâ de l'Académia Ligùstica do Brénno, unna grafîa fonetica, graçie a-a quæ chionque o poriâ coretamente interpretâ o scrîto, eliminando a dificoltæ de interpretaçion e a cativa inprescion che dâ l'ûzo de ciù grafîe.
I articoli che da maniman vegnan scrîti utilizando a Grafîa ofiçiâ saian contrasegnæ con questo modello {{Grafîa ofiçiâ}} :
Ancheu, o 28 de Ötobre do 2012, a Wikipedia in ligure a gh'à 3 014 articoli.
Danne, se ti peu 'na man. Metti e teu conoscense a-o serviçio de tùtti, ponn-i a teu pascion a-o serviçio da coltûa e de tradiçioin ligure!
E ätre Wikipedie: Alemannisch - Arpitan - Boarish - Català - Corsu - Emiliàn e Rumagnòl - Furlan - Italiano - Latina - Lìgure - Lumbaart - Malti - Nnapulitano - Occitan - Piemontèis - Rumantsch - Sardu - Sicilianu - Slovenščina - Tarandíne - Vèneto


text:
Pitagora
Pitàgora (gr. ΠuϑaYόpaς, lat. Pythagŏras). Matematico e filosofo do sec. 6º a. C.
Figgio de Mnesarco, nasciúo a Samo inta primma meitæ do VI sec. a.C. Apollodoo o colloca a so acme' into 532-531 a C. O fu scolao de Fereçide e de Anascimandro. Un dæto de rilevo o l'è o so trasfeimento da-a Greçia inte l'Italia meridionâ (foscia in gio a-o 529 a.C.) dove o fondò, a Croton, una celebre scœua filosofica - ch'a l'è consciderâ fonte e origine da coscì díta «filosofia italica» - inte forme de una comunitæ religiosa con intenti de rigeneraçion morâ e politica. A dotriña ch'a caratterizza, ciu comunemente, a filosofia pitagorica a l'è quella ch'a conscidera o numero comme essença de tutte e cose, in quante ogni aspetto do reâ o vegniva ricondúto a una reçiproca relaçion ò armonia de quantitæ numerabile (modello pe eccellença ea ritegnuo a concordança di soin, a synphonia, realizzâ inta muxica a traverso di intervalli matematichi). Tutti i numeri, pe i Pitagorichi, ean suddivixi inte doe classe, di pâ e di despa (una terça a l'ea quella do pa-despa, individuâ inte l'un-monade).
[Càngia] Vitta
A tradiçion che o riguarda a l'è coscì collegâ con quella concernente o pitagorismo posteriô che l'è assæ diffiçile isoâ, in lê, i dæti che se pœuan consciderâ comme di costituenti aotentichi da fixonomia do pensatô ionico. Circa a personalitæ de Pitagora l'è tuttavia poscibile ricavâ de indicaçioin segue da quarche mençun de scritô antigo, ò so contemporannio ò de poco posteriô (Senofane, Eraclio, Erodoto): cosa ch'a l'escludde o sospetto che a so figua a posse desciorvise inte quella de un eroe eponimo da comunitæ pitagorica e a rende poscibile consciderâ a tradiçion conçernente a so vitta comme presupponente un effettivo nucleo storico. Segondo a tradiçion, Pitagora, figgio de Mnesarco, o nascette a Samo inta primma meitæ do sec. 6º a.C. Scolao de Fereçide e de Anascimandro, o se recò in Egitto pe inprendighe a sapiença de quelli sacerdoti. Tornao a Samo e trovao a so patria sotta o governo do tiranno Policrate, o se trasferì inta colonia de Croton inta Magna Grecia e o ghe fondò a so comunitæ.
[Càngia] Œuvie e pensceo
A Pitagora e a-a so scœua se deve a distinçion tra logistega e aritmetica, saiv'a dî tra e regole pratiche de calcolo in sce-i numeri (intreghi) e a sciença di numeri. Pitagora quindi «o l'elevò l'aritmetica a-o de d'ato di bezœugni di mercanti» (Aristosseno). Pâ seguo che a Pitagora e a-i pitagoreghi segge da attribuî: a distinçion di numeri in pâ e despa; a definiçion di numeri amicabili e di numeri perfetti; a rappresentaçion geometrica di numeri intreghi mediante di gruppi de ponti disposti in moddo da formâ de figue geometriche regolæ, ch'a permisse a-i pitagorichi de conseguî di risurtæ importanti relativi a-i quadrati perfetti, a-a somma di termini de una progrescion aritmetica, ecc.
Quante a-a geometria, ôtr'a-o famoso teorema de Pitagora, a-a scœua pitagorica l'è attribuio: 1) o teorema segondo o quæ a somma di angoli interni de un triangolo a l'è inguâ a doi angoli retti; 2) a risoluçion geometrica di equaçioin de 2º grao; 3) i primmi elementi da teoria de proporçioin e da scimilitudine; 4) a scoverta di incommensurabili; 5) a costruçion di «corpi cosmichi», saiv'a dî di çinque poliedri regolæ, ò aomanco de quarchedun de questi.
Ma a Pitagora e a-i primmi pitagorichi dev'êse attribuia ascì, e sorvetutto, a fondaçion da geometria raçionâ. O dexideio de dâ una giustificaçion rigorosa e generâ, no empirica ni limitâ a pochi caxi, do teorema de Pitagora, o portò Pitagora e i so allevi a ordenâ a geometria inte de cadeñe de deduçioin che, partindo da de veitæ sence e evidente, condussan de man in man a-a scoverta de de proprietæ sempre ciu riposte.
Teorema de Pitagora: un di primmi teoremi da geometria clascica, segondo o quæ o quæo costruio in sce l'ipotenusa de un triangolo rettangolo o l'è equivalente a-a somma di quæi costruii in sce-i cateti; o g'ha nomiose generalizzaçioin (teorema de Pitagora generalizzao, n-dimenscionâ, ecc.) e o l'è a-a base do concetto de distança inti spaçi eüclidei ò psœüdoeuclidei.
Di âtre teorie tipiche do pitagorismo son a reincarnaçion ò metempsicoxi, e a dotriña cosmologica. A metempsicoxi a l'ea a credença inta trasmigraçion di añime da un corpo a un âtro - de specie despæge ascì- doppo a dissoluçion. Se tratta de-uña de dotriñe de Pitagora ciu soventi reciammæ da-a lettiatua crestiaña; aoa pe accentuane e affinitæ co l'insegnamento crestian (corpo comme prexon, l'añima immortâ a sequæo inte questo ch'a l'aspeta a liberaçion verso una biatitudine de vitta incorpoia, inte un mondo ciu âto), aoa pe drammatizzane e differençe (negaçion de l'individualitæ de l'añima umaña, so inguaggiança con quella di animæ bruti, vegetæ e mineræ, ecc.).
A dotriña cosmologica a consciderava a-o centro do cosmo o fœugo e in gio a lê, inte di orbite concentriche, i varri pianeti scin a-a sfea estremma, inglobante o tutto, formâ lê ascì de mateia ignea. Tra a Tæra e o fœugo centrâ gh'ea collocao l'antitæra (ἀvtίxϑwv), ch'a fava insemme a-a Tæra o gio do fœugo ogni 24 ôe. In tâ moddo l'antitæra a l'impediva che i raggi do fœugo razonzessan direttamente a Tæra e a risurtava invixibile da l'emisfeo abitao, perché questo, inta so rotaçion, o dava de longo verso l'esterno da sfea. I raggi do fœugo centrâ pervegnivan a l'emisfeo abitao solo percose riflesci da-o sô (ch'o ruava inte un'orbita ciu larga). Quande a tæra a se trovava da-a parte do sô s'aveiva o giorno, in caxo contraio a nœutte.


text:
Claudio Monteverdi
.
Claudio Giovanni Antonio Monteverdi, nasciûo o 15 Mazzo 1567 a Cremonn-a e mòrto o 29 Novembre 1643 a Venessia, o l'è stæto 'n composcitô italian.
O l'ha fæto a transixon tra a tradission polifonica e madrigalista do seccolo XVI e a nascita do dramma lirico e da òpera into seccolo XVII. O l'è a figûra ciû importante into tranxito da-a mûxica do Renascimento verso quella baròcca.
A 15 anni o l'ha pûbbricòu e sêu primme êuvie. Tra 1587 e 1638 o l'ha pûbbricòu êutto collessioîn de madrigali, inti quæ o fa vedde o sêu dominnio da tecnica madrigalista.
L'òpera "Arianna" (1608), c'a s'è perdûa tûtta eçetto o çelebre "Lamento", a ghe l'ha fæto diventâ veramente famoso.


text:
Metano
O Metano o l' è un Idrocarbüro alifatico, oscia o no l' appartegne all' atra categoria de idrocarbüri, i aromatici. A sö formula costitusionale a l' è CH4. O l' appartegne a quello tipo de idrocarbüri alifatici dïti alcani, caratterizzæ dall' avei i atomi de carbonio con unna ibridasion sp³: in atre parolle, in ta struttüa molecolare l' è presente solo ligammi semplici. Inoltre i alcani son diti idrocarbüri saturi perchè contegnen o mascimo nümero de atomi de idrogeno compatibili con a tetravalensa do carbonio.
[Càngia] Caratteristiche
A massa molecolare a l' è pä a 16,04; a temperatüa de füxon a l' è de -182,7 °C mentre quella de ebollision de -161,4 °C.
O metano o se tröva in natüa sotto forma de gas. O l' è presente normalmente in ti giaçimenti de petrolio (ma existe anche immensci giaçimenti solo de metano). Quande se estrae o petrolio, rimonta in süperficce anche o metan, in meddia in quantitæ pä ao petrolio mæximo. Se i giaçimenti son distanti dai sciti de consümmo, o se se trövan in mä averto, risülta squæxi imposcibile döviä quello metano, ch'o vegne perciò brüxiou comme o sciorte dai pozzi senza esse ütilizzou in nisciün moddo, oppure o vegne ripompou in ti giaçimenti de petrolio, mediante l'üso de türbinne a gas. In te questa mainea vegne favorîo ulteriormente a sciortia do petrolio grezzo grazie ä prescion. O metano o no l' ha ni odô, ni cô, ni güsto: pe ese distribuìo in te ræ, ghe vegne azzunto un odô mediante un processo de lambimento de un liquido dao caratteristico "odô de gas" - spesso se tratta do tetraidrotiofene. A questa mainea se rende avvertibile a prezensa de gas in te l'ambiente e se ne diminuisce a pericoloxitæ.
A molecola a l' ha forma tetraedrica; l' atomo de carbonio o l' è ao çentro de un tetraedro regolare avente ai vertici i atomi de idrogeno.
O metano è l' è o prinçipä componente do gas natürä: o l' è un eccellente combüstibile poiché o prodüxe o maggiô quantitativo de calô pe massa unitaia. Brüxando unna molecola de metano in presenza de oscigeno se forma unna molecola de CO2 (anidride carbonica), due molecole de H2O (ægua) e se libera unna quantitæ de calô:
- CH4 + 2O2 → CO2 + 2H2O [+ 891 kJ/mol]
Dä combustion de un metro cübbo standard de metano se ottegne sciüpperzü 36 megajoule (8940 Kcal).
O ligamme covalente carbonio-idrogeno in to metano o l' è un di ciü forti tra tütti i idrocarbüri, pe questo motivo o sö üso comme mateia primma in chimica o l' è limitou. A riçerca de un catalizzatô ch'o posse façilitâ l'attivazion do legamme C-H in to metano e in ti atri alcani leggê a l' è un'area de riçerca con importanti risvolti indüstriæ.
[Càngia] Metano e effetto serra
Pe uniformâse co-a lettiatüa scientifica in sce questo argomento, emmo mantegnüo a definision effetto særa anche se o termine italian Serra in zeneize o l' andieva reiso con Stüffa. O metano o l' è un gas særa presente in atmosfera in concentrazioin molto inferioî a quelle dell' anidride carbonica (CO2) ma con un potensiale de rescädamento globale 23 votte süperiô. A sö concentrazion in atmosfera a l' è aumentä da 700 ppb (parti pe miliardo) in ti anni da o 1000 ao 1750 finna a 1.750 ppb in to 2000, con un incremento do 150%. O metano o l' è responsabile do 20% dell'incremento dell'effetto særa.
O metano o l' è o risültou da decompozision de diverse sostanse organiche in assensa de oscigeno. Pe questo o l' è clascificou anche come biogas.
E prinçipali fonti de emiscion de metano in te l'atmosfera son:
- decompozision de rümenta in te descareghe
- fonti natürali (palüddi): 23%
- estrasion da combüstibili foscili: 20%
- processo de digestion do bestiamme: 17%
- batteri in te risaie: 12%
- riscädamento o digestion anaerobica de biomasse.
Da o 60% all'80% de emiscioin mondiali son de origine umana. Derivan prinçipalmente da minê de carbon, descareghe, attivitæ petrolifere e gasdotti, agricoltüa.
[Càngia] Utilizzo comme combüstibile pe autotrazion
O gas natürale o l' è comünemente ciammou "metano" anche se pe a veitæ o l' è composto da metano e atri gas; o l' è ütilizzou in Italia come combüstibile pe autotrazion dai anni '30, quande a politica dell' autarchia a l 'aveiva stimolou a tecnologia nasionale do momento a çercä soluzioin növe pe l'utilizzo de carbüranti alternativi. L' è de quello periodo e riçerche in sce o gassogeno, apparecchio che o distillava monossido de carbonio da e legne, alimentando con questo monossido un motore a sciöppo. Attualmente in Italia se tröva un bon nümero de distributoi de metano, distribuî però irregolarmente. In regioin comme Emilia-Romagna, Veneto, Campania ghe ne è unna rete capillare; in Sicilia e Calabbria son ancun pochi e in Sardegna no ghe n'è. A Liguria a l' ha ancun relativamente pochi distributoi; a Zena ghe n' è dui, rispettivamente a Bôzaneo e ae Gavette.
[Càngia] L' estrasion do metano in Italia
In to zügno do 1959 in ti dintorni de Lodi unna perforasion dell'ENI ( ente-nazionale-idrocarburi), alloa guidä da Enrico Mattei, a scröve o primmo giaçimento profondo dell' Euròpa Occidentale.
Successivamente se inizia i rilevamenti in to Mâ Adriatego, ma e primme due perforasioin daven exito negativo, coscì l' Eni a l' abbandonava l' idea preferindo destinä e risorse a perforasioin in to Mâ Rosso. In atteisa de autorizzasioin da parte do governo egisian, l'ENI a deçideiva de compï unna tersa trivellasion ao largo de Ravenna, che a dava exito poxitivo. In to 1959 intrava in funsion a primma piattaforma metanifera. Ao largo de Crotone, attualmente e piattaforme dell' ENI estraen circa o 15% do consümmo nasionale de metano, segge pe üso çivile che indüstriale.


text:
Pechin
Pechin (cineize: 北京, prônûnçia pinyin: Běijīng, fôrma tradiçionâ: Peking) a l'è a capitâ da Repûbbrica Popolâ da Cinn-a e a g'ha circa 16 millioin d'abitanti.
A l'è ûnna de-e 4 mûniçipalitæ da Cinn-a che g'han 'n status prôvinsiâ e son sotta o contròllo diretto do gôverno çentrâ.
L'ûnica çittæ cineize ciû grande in popolassiôn che Pechin a l'è Shanghai. Pechin a l'è 'n importante pônto de comûnicassioîn, con nûmerose linnie de ferrovie e autostradde. A l'è riconosciûa attualmente comme o çentro côltûrâle, polittico e sôçiâle de Cinn-a.
Inta periferia de Pechin o se pêu vixitâ 'na pârte da famôsa Miagia Cineize, vista da milliôîn de tûristi ògni anno.


text:
Alan Turing
Turing, Alan Mathison. - Matematico e logico matematico britannico (Londra 1912 - Manchester 1954).
Pionê da sciença de l'informaçion e de l'intelligença artifiçiâ, ha ligao o so nomme, in particolâ, a un metodo da lê indicao pe dâ un scignificao preciso a-o concetto intuitivo de fonçion effettivamente computabile mediante una macchina astrætamente definia (macchina de Turing).
[Càngia] Vitta e attivitæ
Da-o 1948 o fu lettô de matematica a l'universcitæ de Manchester. Da-e so riçerche fæte primmma da segonda guæra mondiâ derivò l'elaboraçion da macchina de Turing. Questa a l'é costituia da un nastro diviso in campi, o quæ o pœu scorî inte un senso o inte l'atro quanto se vœu; ciascun campo l'é adatto a contegnî esattamente un scimbolo de un ben determinao arfabeto finio. A macchina inoltre a possede una memoia, capaxe de retegnî un numero finio de istruçioin, e un "œuggio" in grao de examinâ esattamente un campo pe votta. Una macchina de Turing, trovandose de fronte a di determinæ scimboli scrîti (in conformitæ de precise instruçioin), a l'esegue o relativo carcolo e a se porta inte una nœuva poxiçion finâ exibendo o risurtao do carcolo. Naturalmente no tutte e opiaçioin ò fonçioin son eseguibile con questo mezo. Una funçion a n argomenti numerichi a saiâ dîta Turing computabile esattamente quande existe una macchina de Turing capaxe de fornî o valô da fonçion in corispondença de una determinâ n-pla de numeri.
O nomme de Turing o l'é ligao ascì a di atri importanti risurtæ de logica matematica, comme una dimostraçion de l'indecidibilitæ do calcolo predicativo puo e a-a dimostraçion de l'insolubilitæ do problema da paola pe i semigruppi.
A Turing se deve ascì l'elaboraçion do test de Turing, criteio ch'o consente de stabilî se una macchina a l'é intelligente, conscistente inte l'imposcibilitæ de distingue, inte un dialogo scrîto, se un o se trœuva davanti a un interlocutô uman o a un artefæto.
Durante a segonda guæra mondiâ o Turing contribuì a decrittâ o codexe Enigma dœuviao da-i tedeschi pe e comunicaçioin radio.
[Càngia] Œuvie
Tra i œuvie: On computable numbers, with an application to the Entscheidungsproblem (1936-37); Computability and λ-definibility (1937); Systems of logic based on ordinals (1939); The word problem in semi-groups with cancellation (1950).


text:
Zana d'Ærco
Zana d'Ærco (fr. Jeanne d'Arc oDarc, dita dai contemporanei la Pucelle "a Pruxella"), santa (Domrémy 1412 - Rouen 1431) .
Figgia de contadin, analfabeta, a 13 anni a començò a creddise vixitâ da di messaggei çelesti (s. Michê, s. Cattæña, s. Margaita) che l' exortavan primma a pietæ, e doppo, descrivendoghe e ciaghe da França, ghe presentavan comme un voei divin a cacciâ di Ingleixi. Coscì, persuasa a poco a poco d'ese stæta çernua da Dio pe compî o miaco da sarvezza da França, a se fissò ciæamente i scopi da razonze: libiaçion de Orléans e consacraçion a Reims do re Carlo VII; inte un segondo tempo, attacco a fondo contro i Anglo-Borgognoin. Abbandonâ a casa paterna into zenâ 1429, a poe' presentase a-a corte de Carlo VII e ótegnî (arvî) de poei cavarcâ - sença nisciun comando - a-a testa de l'eserçito ch'o l'andava a soccore Orléans. A so presença a l'entuxiasmò e truppe: tra o mazzo e o luggio Orléans a l'ea deliviâ, Jargeau, inti presci de Orléans, piggiaa d'assato, o nemigo battuo a Patay (18 zugno), o re Carlo consacrao a Reims (17 luggio). Ma a-a mirabile epopea no tegne a proeuvo un'açion militâ risolutiva. O re e a corte, diffidenti e inçerti, impedin a-e energiche vedue de Zana de traduise in realtæ: lasciâ pressoché sola, Zana a se feççe ferî indærno sotta-e miage de Pariggi (8 sett.); da pœu, quande inta primmaveia do 1430 a vosse marciâ in sce Compiègne pe difendila da-i Anglo-Borgognoin, a l'ótègne poco ciu che una compagnia de 200 Italien comandæ da un çerto Baretta. O 24 mazzo, tornando da una ricogniçion de là da l'Oise, a cheite inte moen di Borgognoin e, comme bottin de guæra de Zane de Luscemburgo, a fu da questo cedua o 24 ott. a-i Ingreixi, pe 10.000 scui d'öo. Ninte fu tentao da-o re Carlo VII pe liberala: Zana a fu coscì traduta, a Rouen, dinanti a un tribunâ de ecclexasteghi, e sottoposta, da-o 9 zennâ a-o 30 mazzo 1431, a di estenuanti interrogatoi, scin ch'a fu condannâ comme "scominigâ e eretica" e arsa viva. Quande Carlo VII o l'ebbe riócupao Rouen, se començò o travaggio de revixon do processo, ch'o condusse a una sentença de annullamento e de riabilitaçion (7 luggio 1456).
Into 1895 Leon XIII a diciarava venerabile; Pio X, into 1909, biâ; Beneito XV, into 1920, santa; festa o 30 mazzo.
Eroiña da França, e esaltâ comme testimoniança diviña da miscion affidâ a-a França, a g'ha però una popolaritæ universâ e, modernamente, a sciuscita un interesse sempre nœuvo pe-a problematica umaña e religiosa che a so vitta a comporta.
A-a figua de Zana d'Ærco s'en inspiræ numioxi scritoî e artisti, che n'han dæto diverse interpretaçioin. Da Christine de Pizan, into poemetto Le Dittié de Jeanne d'Arc (sec. 15°), a Pucelle a l'é celebrâ co-o gusto de lezzende agiografiche medievæ; pe Shakespeare, inte l'Enrico VI (1623), a l'é da primma un'eroiña nazionâ, da pœu, inte l'urtimo atto, una stria e una donna lusciuiosa; Voltaire o a reduxe a una vixonaia ch'a procede d'avventua in avventua, sponciaa da un coxente, ma insoddisfæto dexideio d'amô, into poema La Pucelle d'Orléans (1775; trad. de Viçenço Monti). F. Schiller, inta tragedia Jungfrau von Orléans (1801), o l'esalta comme puriscima vergine, no contaminâ da-e luxinghe d'amô de Lionel, o generâ avversaio, e ch'a redimme o so turbamento sentimentâ inte lotte contra o nemigo. Anatole France e Ch. Péguy l'esaltan, l'un in sce-o cian uman inta Vie de J. D'Arc (1908) e l'atro in senso mistico e patriottico in træ œuvie a lê dedicæ (1897-1913); G. B. Shaw, into dramma Saint Joan (1923), o ne fa a primma martire protestante e una bandea do spiito nazionâ moderno. Atre œuvie in sce Zana d'Ærco fun scrîte da Jean Chapelain, inta Pucelle, ou la France délivrée (1656); da A. de Zamora, inta Doncella de Orléans (sec. 18°); da Robert Southey, into poema Joan of Arc (1795); da Alexandre Soumet, into dramma J. d'Arc (1846); da Paul Claudel, inte l'ótóio J. d'Arc au bûcher (1937), muxicao da Arthur Honegger (1938). Tra e varie œuvie muxicale son da ricordâ a Giovanna d'Arco de Gioxeppe Verdi (1845), sciu libretto de Temistocle Solera; a lirica vocâ da cammia J. d'Arc au bûcher de Franz Liszt (1858 c.); e muxiche de scena de Ch. Gounod pe o dramma J. d'Arc de J. Bardier (1873); l'œuvia "A Pruxella d'Orléans" de P. I. Čajkovskij (1881). A l'ha ispirao vari film tra i quæ i ciu noti son quelli de Caserini (1909), De Mille (1916), Dreyer (1928), Fleming (1948), Rossellini (1954; riduçion cinematografica de l'œuvia de Claudel e Honegger).
L'iconografia de Zana d'Ærco, notta a partî da-o sec. 15° scin a-o sec. 20° inte di manoscrîti, arazzi, dipinti e scoltue, a propoñe diverse tipologie da "Pruxella": comme guerrea in armatua, co-a spaa, o stendardo e o destrê, in veste de pastoa ò co-a tunega da prexonea (miniatue do Champion des dames, Parigi, Bibl. Naçionâ, 1440; arazzo, Orléans, Museo, 1455; ecc.; ascì o dipinto de J. D. Ingres, Zana a-a sagra de Carlo VII, Parigi, Louvre).


text:
Archimedde
Archimede (gr. ᾿Apxιuήδnς, lat. Archimedes)matematico e fixico siracusan (Siracusa 287 - 212 a. C.).
O l'é stæto un di ciu gren matematichi de l'antighitæ. Probabilmente allevo de Euclide, o compì foscia un viægio in Egitto, studiando a Lusciandria; o tornò da pœu a Siracusa, dove o scrisse a ciu gran parte de so œuvie. Chì o moì, amaççao, se dixe, da un sordatto roman into sacco da çittæ (212 a. C.), alliâ de Cartagine; e a-a difeisa de Siracusa se dixe che Archimede o cooperesse con di geniæ ritrovæ scientifichi e macchine de guæra ("spegi ustoi", etc.). A lezendia a vœu che o sordatto o gh'inzonzesse ciu votte de seguîlo da-o console; che Archimede, assorto in te un calcolo, o no o stesse a sentî e che o sordatto alloa, irao, o-o trafizzesse.
I œuvie de Archimede, a quanto pâ, no fun mai arecugeite in te un corpo unico; varie de queste scenton fin da-i tempi antighi; arcuñe fun tradute in latin into Medioevo; into Renascimento, riçercæ attivamente, fun pubblicæ segge in verscioin (Federico Commandino, 1558) segge into testo grego (Baxilea 1544) e diligentemente studiæ da quelli che fun i incomençatoî e costruttoî do calcolo infiniteximâ, ch'o pâ quindi, in te un çerto senso, comme a logica continuaçion di studdi de Archimede (pe quante i metodi infiniteximæ dœuviæ da Archimede, contegnui into Mettodo, foisan a liatri sconosciui).
E prinçipæ œuvie matematiche de Archimede che n'en pervegnue son:
1) Quadratua da parabola: in questa l'Archimede o dimostra con vari metodi che "l'area do segmento parabolico a vâ 2/3 de l'area do triangolo circoscrito ch'o g'ha un lao coincidente co-a corda".
2) Da sfea e do cilindro, in 2 libbri: into primmo libbro se dà l'area da superfiçie sferica e o volumme da sfea, into segondo libbro son affrontæ di argomenti ciu diffiçili; l'é pres. risolto o problema (de terço grao) de "taggiâ una sfea inte doe parte con un cian, in moddo che i doi segmenti da sfea seggian tra lô inte un rapporto dæto".
3) De spiræ, in ta quæ Archimede o dà pe a primma votta una definiçion de moto rettilinio uniforme, de moto circolâ uniforme e da so compoxiçion.
4) Di conoidi e di sferoidi: area de l'ellisse, volumme de l'ellissoide e do paraboloide riondo.
5) Mezua do circolo: a contegne a primma determinaçion do valô de π, rapporto tra e longheççe de una circonferença e do so diametro.
6) L'ainaio, in ta quæ Archimede o se propon de contâ o numero di gren d'æña che impieivan una sfea avente pe centro o Sô e zonzente scin a-e stelle fisse; in quest'œuvia Archimede, pe-o primmo, o l'ha tentao una determinaçion do diametro do disco solâ trovando, con un inzegnoxiscimo mettodo, che "o diametro do Sô o l'é meno de 90°/164 e o l'é ciu de 90°/200", l'é, saiv'a dî, compreiso tra 33′ e 27′:. in effetti o diametro angolâ do sô o varia tra 32′ 36″ (a-o perigeo, primmi de zenâ) e 31′32″ (a l'apogeo, primmi de luggio).
7) o Metodo (ò "Inandiamento"), scoverto into 1906 da J. H. Heiberg in te un manoscrito de Costantinopoli do sec. 10°: importantiscimo perché, mentre inte precedente œuvie Archimede o dœuvia sempre di procedimenti dimostrativi rigoroxi (in genere dimostraçioin pe assurdo), che no svelan i "mezi de scoverta" (metodi euristeghi) da lê adœuviæ in realtæ inta riçerca, o Metodo o ne rivela che Archimede o dœuviava inte so riçerche un veo e proprio procedimento de "integraçion", saiv'a dî de suddivixon, pres., de un'area, in te di infinii segmenti ò de un volumme in te di infinie superfiçie ciañe soviaposte, in tutto scimmili a-o mettodo di indivixibili de Bonaventura Cavalieri. In Archimede o metodo o l'aveiva aspetto meccanico, in quante e figue (pres., ciañe) vegnivan inmaginæ pesanti, decomposte in striscette pesanti concentrabili into proprio baricentro. Comme metodo dimostrativo Archimede o dœuviava quello de esaostion, ideao da Eudosso.
Partindo da premesse çerte, con procedimento deduttivo a-a mainea de Euclide, Archimede o pose, in forma aotonoma ciæa e rigorosa, i fondamenti da statica e de l'idrostatica (prinçipio da leva, a propoxito do quæ se sole attribuî a Archimede a frase "dæme un punto d'appoggio e sollevió o mondo"; spinta idrostatica, v. oltre). a Archimede l'é dovua a noçion de peiso specifico e, pâ, l'ideaçion de l'areometro. O l'nventò o paranco, a via sença fin e a coclea (ò via de Archimede).
▭ Prinçipio de Archimede: un corpo immerso in te un fluido in quete o l'é soggetto a una força diretta verso l'âto (spinta de Archimede) dovua a-e prescioin eserçitæ in sce-o corpo da-o fluido, pâ a-o peiso do fluido mesciao e applicâ into centro de gravitæ de quest'urtimo. Indicæ con pc e pl a denscitæ do corpo e quella do liquido, con g l'acceleraçion de gravitæ, con V o volumme do corpo, questo o l'é sottoposto complescivamente a-a força F = V(pc − pl)g.
▭ Bança de Archimede: dispoxitivo, dîto ascì bança idrostatica, anallogo a una bança ordinaia, ch'a serve a mezuâ a spinta de Archimede che un corpo o riçeive se immerso inte un fluido e quindi a mezuâ ascì a denscitæ do corpo relativamente a-o fluido ò, se questa a l'é nota, o volumme do corpo in question.
▭ Postulao de Archimede (ò de Eudosso-Archimede): dæti doi segmenti qualunque a, b, tæ che a ‹ b, existe un murtiplo na de a pe-o quæ o l'é na > b; o postulao o l'é indipendente da-i precedenti, inta sistemaçion dæta da David Hilbert a l'asciomatica euclidea.


text:
Bogotá
Bogotá dïta Santa Fe de Bogotá, a l'è a capitâ e sede do governo naçionâ do Colombia. A conforma o Distrito Capital, divizo in 20 fraçioîn (localidades), e a l'è ascì capolêugo do departamento de Cundinamarca.
A çittæ a s'attrêuva into çentro do pàize inte 'na zona conosciûa comme Sabana de Bogotá, c'a fa parte da Cordillera Oriental, 'na estensiôn de-e Andes.
Co-a sêu area metropolitann-a ancôn no definîa pe lezze, a sêu popolassiôn a riva scinn-a 8 milioîon d'abitanti segondo i nûmeri do 2005.


text:
Liguri Antighi
I Antighi Liguri son stæti a popolaçiòn originaïa da Liguria. Primma de l'etæ de Rumma, e popolaçoìn liguri ean divise in naçoìn, e no ghe n'ean solo inscia Liguria, ma se trovavan anche in squæxi tûtto o Piemonte, a Svissëa meridionale de ancheû, a Provensa françèize, inte l'Oltrepò Pavese e a Provinsa de Piaçensa. Inte quest'àrea ghe son ancòn tanti nommi de pèizi de origine ligure. I Liguri no ean 'na rassa europea; quande in Italia son arrivæ i Indoeuropei, pa' che i Liguri ghe fisan zà; i archeòlogi dixan ch'o l'èa 'n pòpolo pre-indeuropeo o anario (comme i Baschi). I Liguri parlavan a lengua antiga ligure, che no a l'éa scrïta e coscì a l'é anæta persa; pa' che a cadensa e arcunn-e parolle do ligure de ancheû seggian derivæ da-o ligure de quella votta. I Liguri ean gente di monti. Mangiavan surviattûtto servagginn-a, formaggio e læte. Gh'ean quei che de lòu ean merçenari e anavan a fa' a guera pe' altri pèixi (Cartagine o Rumma). Quei che vivvevan vixìn a-o mâ, ean pescoèi e mainæ, e navegavan, anche a-o largo, sempre con barche piccinn-e.
[Càngia] Pòpoli Liguri.
E naçoìn ciû importanti, inta Liguria de ancheû, ean:
- Apuani - inta Provinsa de Spesa e inta Lûnigiana
- Tigulli - inta Rivëa de Levante
- Genuati - a Zëna, dovve òua gh'é o Çentro Stòrego
- Vituri - a Utri
- Sabazi - a Sann-a
- Docili - dovve gh'è Arbisöa
- Epanteri - a Carcare
- Ingauni - dovve gh'è Arbenga
- Intemeli - a Vintimiggia
Ghe n'ean anche inte atre regoìn:
- Friniati
- Ilvati
- Magelli
- Statielli
- Dertunini
- Caburriati
- Taurini
- Libui
- Veleiati
- Levi
- Marici
- Segobrigi
[Càngia] Letiatûa isci Liguri.
Di antighi storici, quei che han scrïto de ciû son stæti Diodoro Siculo, Stabone, Erodoto. O professò Nino Lamboglia o l'ha scrïto o libbro "A Liguria Antiga", ch'a l'é l'òpera ciû importante inscio argomento.


text:
Uruguay
Capitâ: Montevideo
[Càngia] Dati generâli
L'Uruguay o l'è ûn d'i Stati de l'America do Sud, membro d'o Mercosur, con 3.415.920 abitanti.
O confinn-a a nord-est e nord co-o Braxî, a ovest con l'Argentinn-a, a sud co-o Río de la Plata, a est con l'Oçeano Atlantico.
O l'è 'na repûbbrica prescidensiâ, e a sêu léngua ofiçiâ a l'è o spagnòllo. E prinçipæ çittæ son Montevideo, Punta del Este, Colonia del Sacramento, Fray Bentos, Salto e Paysandú.
[Càngia] Stoja
O l'ëa abitòu in prinçipio da-i Charrúas, e o l'è stæto scoverto da o spagòllo Juan Díaz de Solís into 1516, c'o l'è arrivòu a-o Río de la Plata. Da-o '700 o l'ea conosciûo co-o nomme de Banda Oriental. Indipendente da-o 1824 sotto a guidda de José Gervasio Artigas, o l'ha dovûo lottâ co-o Braxî e l'Argentinn-a che voeivan a sêu annesciôn.


text:
Voæ
Vuè, o ascì Voæ (in italian, Vado Ligure), u l'è in cumüne de 8.282 abitanti int'a Provinsa de Sann-a.
[Càngia] Geugrafia
O comüne o se tröa in-scia Rivéa de Ponente, confinante co cappulögu de prûvinça. E due fraçoin de Sant'Ermo e d'O Segno son a monte do paise, sciü pe a valle percorsa da o rian Segno in-scio versante meridionäle da Rocca di Corvi a 792 m.s.l.m.
O territóiu comünäle o fa pärte da Cumünitae Muntann-a do Zövu.
[Càngia] Storia
L'antîgu paize de Vuè, ciamö in epuca rumäna Vada Sabatia, u se svilüppa int'u II seculu a.C. inturnu a in campu militäre imperiäle, ün d'i primmi d'a culunizzaçiun rumäna in Liguria.
Divegnüu dunque municipium de l'imperu de Rumma e impurtante nódu viariu e mercantile pe' u cunzunzise d'e vie cunsuläri pruvegnenti da Zena, Turtunn-a (Derthon]) e da-a cósta punentinn-a. U saia' pói destrütu dai Lungubärdi int'u 641, ma sutta'u duminiu d'i Franchi u riêsce a retiäse sciü e a divegnî pói sede vescuvile da u VII a u IX seculu.
Vuè fa pói pärte d'i pussediménti feudäli d'i marcheisi Del Carretto e pói d'i marcheisi di Ponzone, passandu pói a-a Repubbrica de Zena. A vegne dunque eretta a Pudesteria. I Zeneisi i aumentan u svilüppu cummerciäle d'u portiu, faxendu de Vuè ün di ciü impurtanti centri purtuäli d'a Rivéa.
A segue pói a stória d'a Repubbrica de Zena, intrandu a fä pärte d'a Fransa, d'u Regnu de Sardegna (1815) e d'u Regnu d'Italia (1861).
In t'u XX secolo Vuè a cunusce in svilüppu p'ou ciü indüstriäle. In t'i anni çinquanta e sescianta i se inciantan in zóna diversi stabilimenti, scinn'ai anni settanta cun a centräle termuelettrica ex Enel, cun e due ciminaeae de 200 metri ch'i detürpan u paesaggiu d'a zona.
[Càngia] Evoluçiùn demugrafica
Abitanti censii Abitanti censiti
[Càngia] Löghi de 'nteresse
[Càngia] Castélli
Qarche rüdere d'u castéllu, custruìu in t'u Mediuevu dai Marchèixi Del Carretto, un se pö vedde in t'a fraçiùn d'U Segnu.
[Càngia] Architetüe religiuse
Gexia paruchiäle. Custruìa in t'u seculu XVIII a l'è inn-a ricustruçiùn in stîle baroccu, a ünica navä surmuntä a-a cupula. A strûtüa, restaurä doppu a segunda guèra mundiäle, a l'a inn-a facciäta decurä de statue de l'öttuçentu d'u Brilla. Gexia de Sant'Ermo. Custruìa in t'u Mediuevu, a l'a inn-a strûtüa a due naväte. Cappélla di San Benärdu. Cappélla di San Zenexiu, Custruìa in t'u Mediuevu.
[Càngia] Cultüa
[Càngia] Müsei
Müseu çivicu de Villa Groppallo. U müseu u chögge mateiä de l'imperu rumàn e mediêväle. I reperti rumäni sun staeti rinvegnüi in t'a zóna archeulógica ciamä ''Vada Sabatia'', e inn-a numericamente discreta culleçiùn de muneae rumäne (Queirolo) tra u II e u V seculu a l'è cunservä in t'u müseu. Pinacutéca çivica: a cunserva dipinti de schöa zeneise, lumbärda e spagnolla databili tra u XVI e u XVIII seculu.
[Càngia] Manifestaçiuìn
[Càngia] Feste, fée e sägre
Festa de San Giuvanni Battista, patrùn de Vuè, a cazze u 24 zügnu. A festa a cuminça u 23 zugnu cun in tradiçiunäle spettaculu de föghi seräli da i puntili insc'ou mä. U 24 u se fa u mercä insc'ou lungumä e a Prucesciùn, cun u cäru d'u Santu pe'-e vie d'u paize.
[Càngia] Persunalitae lighae a Vuè
- Valerio Bacigalupo, zügou dä Naçiunäle de futbàll.
[Càngia] Ecunumia
Vuè u l'è in cumüne ciütostu indüstrializô, u óspita paigi stabilimenti indüstriali e ditte. Parçialmente insc'ou sö térritóiu a se tröva inn-a çenträle termuelettrica, primma ENEL e òua Tirreno Power, pensä e realizä a-a fin d'i anni 60 e avviä fra u mazzu 1970 e u dixembre 1971. E sö due äte ciminaeae de 199 metri i sun caratteristiche d'a sc-cianä. Prospera a l'è l'ativitae purtuäle: paigi traghetti ch'i unìscian u cumüne a-a Corsica e a-a Sardegna, atraccan näve merci, porta-container e survatüttu paigie pétrulaeae, faxendu d'u portiu de Vuè u primmu portiu italiàn cun Trieste pe' u petroliu e i sö derivae. In Vuè u pärte ascì in impurtante öiudóttu pe' spedì i cumbustibili in t'a zóna de Milàn e in Germagna.
A tradiçiun indüstriäle de 'stu cumüne a l'a raeixe in t'i anni d'u boom ecunómicu, quande Vuè a l'a visciüu inn-a fórte crescita ecunómica divegnindu pói pe' lungu tempu u paize a ciü äta cuncentraçiun indüstriäle d'Európa, ch'a se cuntrapugnìva a-a vexinn-a e ciü gróssa Sann-a che in t'u maeximu periudu a l'aea cunsciderä ünanimemente la piccola Manchester pe' via d'a sö fórte indüstria, tra e ciü flóride d'Európa. In Vuè u se trûväva ascì in stabilimentu d'a FIAT pe' a custruçiùn de pigniuin e pärti meccaniche in genere (1200 dipendenti). U l'a çerô in t'u 1984 cun u ricullucamentu de 600 lavuratûri in 3 növe ditte piccinn-e. Inchö u cumüne de Vuè u l'è pärte fundamentäle d'a mägra ecunumia savuneize. U sö portiu u l'è amministrou da l'auturitae purtuäle de Sann-a.
A l'è in prugettu a realizaçiùn de inn-a enurme ciattafurma cuntainer ch'a cangià cumpletamente a zona de Portiu-Vuè, e a fuxe d'u turente Segnu.
[Càngia] Traspórti e vie de cumunicaçiùn
[Càngia] Strade ed autostrade
Vuè a se tröva insc'a-a Stradda Pruvinciäle n°1 Aurelia (da sempre Stradda Statäle n°1). A se pö razzunze ascì da l'autustradda A10 sciurtindu au vexin casellu de Sann-a
[Càngia] Lignie fêruviarie
Vuè a dôvia a staçiùn insc'ou térritóiu d'u cumüne de Cuggiœn denuminä Quiliano-Vado, insc'a-a lignia fêruviaria Vintimiggia-Zena, insc'ou traetu lucäle cumpreisu intra Sann-a e Imperia.
[Càngia] Amministraçiùn
Scindico: Carlo Giacobbe (Çentro-Sinistra) dal 14/06/2004
Çentralìn del comune: 019 8863501
Email del comune: info@comune.vado-ligure.sv.it
[Càngia] Gemelaggi
Voœ a l'è gemellä cun:
[Càngia] Spor
[Càngia] Futbàll
O F.C. Vado 1913 o l'a guagnö a primma Coppa Italia de ballon, int'o 1922.


text:
Antartigo
L'Antartide a l'è 'n continente c'o çircônda o Polo Sûd da Tæra, scoverto ûffiçialmente de zenâ 1820, anche se se rivendica 'na primma scoverta da parte dao spagnòllo Gabriel de Castilla do zenâ 1603, dûrante 'na spedissiôn a-a riçerca da dïta Terra Australis Incognita.
Essendo o quinto continente do mondo pe estensiôn, o g'ha 'n'àrea de 14.000.000 km² (280,000 km² sensa giasso, 13,720,000 km² de giasso) e 'na popolassiôn de meno de 1000 abitanti (nisciûn permanente). Solo l'Euròpa e l'Oçeania son ciû piccinn-e de l'Antartide.
O l'è o pòsto ciû freido da Tæra, quæxi tûtto coverto de giasso, co-e maggiô rizerve d'ægoa dôçe do mondo. O l'è diverso da l'Artico, o mâ c'o s'attrêuva inta zona do Polo Nòrd.
O sêu teritöjo o l'è rivendicòu parçialmente da sette pàixi:


text:
Erodoto
Eròdoto (gr. ‛Hpόδotoς, lat. Herodŏtus). - Storico grego (Alicarnasso tra 490 e 480 a. C. - Atene 424 circa).
O fu esule a Samo, da pœu o tornò in patria quande caze' a tirannide, e de lì o se recò a Atene, dove o conobbe e o l'ammirò Pericle e o fu amigo de Sofocle; da Atene o s'allontanò pe piggiâ parte a-a fondaçion da colonia panellenica de Turii (446 ò 444) e pe i so molti viægi (a Samo, into Ponto, in Traxa, in Macedonia, in Cirenaica, in Egitto e inte l'impeo Perscian; questi doi urtimi into 448 circa); l'è controverso se Erodoto o l'agge visto pe davei tutti i paixi descriti: foscia o completò i so apponti de viægio con de notizie desonte da de fonte scrite.
L'œuvia storica de Erodoto a fu divisa inte 9 libbri da-i grammatichi Lusciandrin; tarda a l'è a denominaçion di libbri co-o nomme de nœuve Muse.
Doppo o proemmio in sce-e origine mitiche da lotta fra Axia e Oropa,
o libbro 1° o contegne a stoia di Liddi e di Perscien scin a-a morte de Ciro,
o 2° a stoia de l'Egitto scin a-a sottomiscion de questo a Canbise, successô de Ciro.
O 3° o nara a stoia do regno de Canbise e da pœu de Daio scin a-a so spediçion scitica. Questa a l'è compreisa, co-ina digrescion in sce-i Sciti,
into 4°, ch'o nara ascì a spediçion do satrapo Ariande contra Çireñe con digrescioin in sce-a stoia de Çireñe e da Libbia.
O 5° o nara a rebellion di Ioni scin a-a morte de Aristagora con de longhe digrescioin in sce-a stoia de Sparta e Atene.
Into 6° l'è narao a sottomiscion da Ionia e e impreize di Perscien contra a Grecia scin a-a battaggia de Maatoña.
O 7° o comprende a spediçion de Serse scin a-a battaggia de Termoppile.
Inte l'8° gh'è e battagge de l'Artemixio e de Salamiña scin a-o termine do primmo anno da guæra,
e into 9° e battagge de Platea e de Micale scin a-a preisa de Sesto.
A spiegâ l'ampiezza e o numero de digrescioin inte l'œuvia de Erodoto, s'è pensao che o l'avesse composto de trattaçioin separæ (λόYoι) in sce-i scingoli popoli, da pœu fuse no troppo abilmente inte un'œuvia continnoa (A. Schöll, A. Bauer). Di atri invece ritegnan che o motivo conduttô o foise una stoia da Perscia e di vari popoli che fun in contatto con quella e che da pœu o cian de l'œuvia o mutesse scin a trasformáse inte 'na stoia da lotta tra Greghi e barbai, quande o successo de parte za composte in sce-e guære grego-persciañe o spinse l'aotô a poñe in particolâ resato queste lotte che occupan a meitæ circa de l'intrega œuvia (G. De Sanctis). Comme fonte scrite Erodoto o çitta in doi soli lœughi Ecateo; ma o riporta in tante ócaxoin di informaçioin oræ. Pe a battaggia de Salamiña influin çertamente i "Perscien" de Eschilo. De ciu, di documenti epigraffichi, epigrammi, oraccoli fun de seguo doeuviæ da Erodoto che into complesso o l'attinse sorvetutto a-a tradiçion orâ. De fronte a-e tradiçioin Erodoto, pù astegnindose da una critica espliçita, o l'esercita effettivamente inta seleçion mæxima de quelle, távotta solo in base a di motivi esteioî e sentimentæ.
Erodoto o riconosce a grandioxitæ de vittoie greghe, ma into complesso l'epopea naçionâ ellenica, pe-a quæ i Greghi vinçettan i Perscien, a-o lascia freido. O sentimento da superioritæ da civiltæ grega in sce-a barbarica o manca in Erodoto tanto che i antighi mæximi o ciammon "filobarbao". A l'è invece ciæa a tendença politica de Erodoto a glorificâ Atene e i Atenieixi ch'o conscidera liberatoî da Grecia, rappresentando invece into moddo ciu odioso i so avversai inta guæra do Peloponneso: Tebe e Corinto. No coscì avverso o l'è a-i Sparten di quæ o riconosce a prodezza, pù tendendo a mettili in cattiva luxe a peto di Atenieixi. I concetti religioxi de Erodoto son soventi contraddittoi: de votte i miti son raçionalizzæ, di atre Erodoto o se mostra estremamente credulo de fronte a di oracoli, prodixi e sœunni profetichi. Caratteristega a l'è l'importança ch'o dà a l'invidia diviña (ϕϑόvoς ϑeῶv) a quæ a l'intervegne pe umiliâ o mortâ che troppo o s'innaça.
O dialetto ionico o l'ofre a Erodoto un mezo de esprescion ricco e malliabile inte un stile semplixe ch'o l' amma a paratasci ciu che l'ipotasci, sença frexi, ma con una malia ch'a fa de l'œuvia storica una lettua attraentiscima. O pregio artistego de so stoie, fu dîto, o l'è inte l'unitæ de interesse uman e into ritmo narrativo co-o quæ o va aproeuvo a-i fæti, e battagge, i aneddoti e e scingolaritæ di costummi e de lezze.
O so retræto co-a barba idealizzao o l'è noto da varie coppie de un originâ creao doppo a morte. Inte l'erma de Nappoli, iscrita, o l'è accobbiao a Tucidide.


text:
Corsega
[Càngia] Dati geograffici e generâli
Corsega (franséize: Corse, italiàn: Corsica), a l'è 'n'ìsöa scituä a sûd d'a Liguria, a ovest de l'izoa d'Elba e a nòrd d'a Sardegna.
Scin da-o 1768 a l'è parte d'a Fransa (con 'na breve interûssiôn).
Grandi òmmi son nasciui inta Corsica, comme Napolion Bonaparte.
A g'ha 'na sûperfixe de 8.680 km² e 'na popolassiôn de 272.000 abitanti.
A sêu capitâ a l'è Ajaccio.
A no l'è 'na region franséize ma solo 'na collettivitæ teritojâ, a "Collectivité Territoriale de Corse". 'Sta forma diversa de ciammâse a ghe da a poscibilitæ de godî de ciû pöèi relativo che e âtre regioin d'a Fransa.
[Càngia] Lenguistega
E lengue offiçiæ son o corso e o franseize. O corso o l'è de origgine romansa e o g'ha de conescioîn co-o toscàn e co-o dialetto de l'ìsöa de Capraia. A Bonifacio e Calvi se pârla 'n dialetto scimile a quello d'a Liguria, c'o l'è ancon parlòu inte schêue elementâri ma d'apprendimento non obbligatojo.
[Càngia] Economia
O tûriximo o rappresenta 'n fattô essençiâ inte l'economia corsa. O climma tempiòu de l'ìsöa, o bello paisaggio e a mävegiosa costa fan ne fan 'na destinassion popolâ tra tûristi françeixi e de tûtta l'Europa oçidentâ. Però, o tûriximo o no l'è stæto tanto svilûppòu comme in âtre parte d'o Mâ Mediterraneo e o l'è ancôn relativamente vergine. O se conçentra in generâle inte l'àrea vexin a Porto Vecchio e Bonifacio int'o sûd, e a Calvi into nòrd-òvest de l'ìsöa.


text:
Organizzazione de le Pajèsere Esportature de Petrolie
L'Organizzazione de le Pajèsere Esportature de Petrolie megghie canosciute cumme OPEC (Organization of the Petroleum Exporting Countries), funnate jndr'ô 1960, combrenne ôsce a die dodice Pajèsere ca se sonde associate, furmanne 'nu cartelle economeche, pe' negozià ccu lle combagnie petrolifere aspette relative ad 'u quagghiamènde de petrolie, prezze e congessiune. 'A sede de ll'OPEC, a ll'inizzie ère stabbelite a Ginevra, accumenzanne da 'u 1º settèmmre 1965, cchù nnande ète state trasferite a Vienne. Le statère membre de ll'OPEC condrollane cirche 'u 78% de lle reserve mondiale accertate de petriolie, 'u 50% de quèdde de gas naturale e forniscone cirche 'u 42% d'u quagghiamènde mondiale de petrolie ed 'u 17% de quèdde de gas naturale. 'U petrolio avène esportate prengepalmènde jndr'à Asie (45% d'u totale de lle esportaziune OPEC), Europe occidentale (21,8%) e Nord Americhe (21,5%). 'U paise 'mbortatore cchiù 'mbortande ète 'u Giappone ca, da sule, fornisce mercate ad 'u 26,1% de lle esportaziune de petrolie proveniènde da ll'OPEC; lle Statère Aunìte incidone pe' 'u 19,2% e l'Itaglie pe' 'u 5,4% (date relative ad 'u 2005, pubblecate da ll'OPEC[1]). L'organizzazione parallele de ll'OAPEC (Organization of Arab Petroleum Exporting Countries), funnate jndr'ô 1968 jndr'ô Kuwait, se occupe d'u coordinamènde de lle polìteche energeteche de le pajèsere Arabe ca fàcene parte de ll'OPEC.
[cange] Pajèsere membre
Stonne 12 pajèsere ca sonde ôsce a die membre de ll'OPEC:
- Afriche
- Medie Oriende (Asie)
- Sud Americhe
[cange] Pajèsere ex-membre
Quiste 2 pajèsere sonde state membre de ll'OPEC jndr'ô passate:
[cange] Pajèsere ca non ge sonde membre
Ce sonde alcune granne pajèsere produttore de petrolie ca non ge sonde aderende a ll'OPEC:
- Nord Americhe
- Medie Oriende
- Asie
- Europe
[cange] Statisteche
Quèste tavele elenghe le prime 10 Statère Produtture de Petrolie ad 'u Munne jndr'à ll'anne 2009. [2]
[cange] GECF, l'OPEC d'u gas
L'innalzamènde de le prezze e l'aumènde d'a dumanne stè ccrejànne le giuste condiziune pe' 'a nascite de 'nu OPEC d'u gas naturale. L'oganizzazione d'u GECF (Gas Exporting Countries’ Forum), costituite a Tehran jndr'ô 2001, tende ccu supere 'u meccanisme de ôsce a die ca vingole 'u prezze d'u gas naturale a quidde d'u petrolie[3] (proposte de ll'Egitte d'u 2004) e ccu se prepare pe' l'evoluzione d'u mercate d'u gas, ca ce fine a stù mumènde ère 'nu mercate reggionale vingolate a lle gasdotte, grazzie ad 'u GNL se stè globalezzanne (le terminale de liquefazione e de regassefecazione sonde sciugrafecamènde svingolate) e fluidificande (crisce le 'mbortanze d'u mercate spot a scapite de le condratte de longhe durate).
[cange] Note
- ↑ (EN) Organization of the Petroleum Exporting Country (2005), OPEC 2005 - Annual statistical bulletin (pdf). Reportate 'u 4 ottommre 2006.
- ↑ http://www.opec.org/opec_web/static_files_project/media/downloads/publications/ASB2009.pdf Annual Statistical Bulletin 2009
- ↑ World Gas Intelligence, Vol. XVIII, No. 15, April 11, 2007
[cange] Otre pruggette
- Wikimedia Commons contiene file multimediali su Organizzazione de le Pajèsere Esportature de Petrolie
[cange] Collegaminde fore a Uicchipèdie


text:
Léngoa artifiçiâle
léngoa artifiçiâle
'Na léngoa artifiçiâle a l’é 'na léngoa che a l’é stæta concepîa, pianificâ, (definiçión che a vêgne preferîa a artifiçiâle), in sce-a bâze de ‘na série de régole raçionâli, e no evòloa in mòdo naturale.
Za in to dîsetêximo sécolo filòzofi e studiôzi de lògica i l’avéivan pensòu a de nêuve léngoe, ò modificòu o latìn, in te l’inténto de òtegnî ‘n’ezàtta corispondénsa tra i concétti e e paròlle adêuviæ pe esprìmme i concétti mæximi ma sôlo l’Esperànto, a-a fin de l’Éuttoçénto, o l’é sciortîo a afermâse in to ténpo e difóndise cómme léngoa parlâ pe davéi.


text:
Braxilia
"Braxília", a l'è a capitâ d'o Braxî. S'attrêuva a 950 km a-o nord-ovest de Rio de Janeiro.
A sêu cônstrûssiôn a l'è stæta fæta pe svilûppâ l'entrôtæra d'o pàize. A l'è a rescidensa d'o gôverno naçiônâ e de ambasciæ internaçiônæ.
A g'ha 'na sûperfiçie de 5802 km², 'n'ârtûa de 1172 metri inscio livello d'o mâ, e 'na popolassiôn de 2.363.108 abitanti (2004).
A cianta d'a çittæ a l'è stæta fæta da Lucio Costa e a maggiôransa d'i edifiçi son êuvia d'o famôso architetto Oscar Niemeyer.
- Scïto ûffiçiâ d'a çittæ (in portoghéize)
- Dati inscia çittæ de Brasilia (in portoghéize)
- Fotografîe de Brasilia.
- Photos of Brasília


text:
Torin
Torin a l'è o capolêugo da Provinsa de Torin e da Region Piemonte. A l'è ascì o çentro prinçipâ da bioregion stòrica do Piemonte, inta quæ o se pârla a lengua piemonteise.
[Càngia] Geògrafia
[Càngia] Stoia
[Càngia] Pòsti d'intereise
O monûmento ciû famoso da çittæ a l'é a Mole Antonelianna (fæta in te l'ottoçento), pòi: a Cattedrâ de San Gio Batta do XV secolo, dove gh'è a Sagra Sindone, o Pâxo Reà e Pâxo Madamma. Vexin ghe son nûmerose ville di Savoia diciaræ patrimonnio de l'Ûmanitæ da l'UNESCO. Importante o l'é o Mûseo Egissian c'o l'é segondo solo a quello do Cairo.
[Càngia] Economia
[Càngia] Coltùa
[Càngia] Manifestaçioin
[Càngia] Feste e fëe
[Càngia] Comunicaçioin
[Càngia] Note
- ↑ Charles de Brosses, Lettres familières écrites d'Italie en 1739 et 1740 (Parigi, 1799) ed. italiana: Viaggio in Italia, lettere familiari (Bari, 1992)


text:
Kuala Lumpur
Kuala Lumpur (inta lengua melasiann-a: كوالا لمڤور, inta lengua cineise: 吉隆坡, inta lengua tamil: கோலாலம்பூர்) a l'è a ciû grande çittæ da Malaysia, capitâ de quella fedeassion e do sêu poéi legislatîo. A l'è ûn di trei tæritoî fedeâli da Malaysia e a s'attrêuva fixicamente drento do stato de Selangor.
Inte 'sta çittæ gh'êan primma i poéi esecûtivo e giûdissiâjo, però, fin da costrûssion de Putrajaya inti anni '90, tûtti i doî son stæti stramûæ a quello pòsto, che òua o l'è a capitâ amministratîa, scibben se tegnan çerte pârti do poéi giûdissiâjo ancon a Kuala Lumpur.
Drento da Malaysia, o se dêuvia l'abreviassion KL pe ciammâ 'sta çittæ.


text:
Region
Cu u termine Region de solitu n'ampia estensione de taera distinta pe e proprie caratteristiche cumme u clima, a fauna, a flora, a Coltùa...ecc
[Càngia] Continenti
Tradisiunalmente se divide a Tæra in sinque continenti: l'Euròpa, l'Africa, e Americhe, l' Asia e l'Oçeania.
Ciascun continente u l'è rappresentòu da a bandea olimpica ugnun cun in serciû de diversu culure (Blu - Europa, Giallo - Asia, Nero - Africa, Verde - Oçeania, Rosso - Americhe).
[Càngia] Region Amministratïe
Multi paizi sun divisi in varie region amministratïe.L'Italia ghe n'ha 21.


text:
Teivie
O Teivie (it. Tevere) o l' è o sciümme prinçipâ de l' Italia peninsulâ, e o terso da nassion in lunghessa dòppo o Po e l' Adige. Pe superfiçie do baçin imbrifero o l' è segundo solo a-o Po, mentre pe quante riguarda a portâ o l' è süperòu da-o Po e da-o Ticin. O nasce a 1268 metri insci'o livello do mâ, insci'o Monte Fumairoeu in Romagna (Appennin Tosco-Emilian). O bagna Toscann-a, Umbria e Lassio e o sbocca int'o Mâ Tirreno a nord de Ostia, doppo esise diviso pòco primma in te dui rammi: Sciumæa Grande a sud e Canä de Sciumexin a nord. Se ritegne che o rammo settentrionâ o segge artifiçiâ, fæto scavâ da o Claudio o da o Traian. O regime do Teivie o l' è torrentissio fin a-a conflüensa co-a Nera ( o seu affluente prinçipâ ) e dòppo de quella o diventa fluviâ.
[Càngia] Çentri abitæ attraversæ (dä vivagna ä foxe)
[Càngia] O Teivie in çiffre
- Lunghessa 405 km
- Süperfiçie do baçin imbrifero 17.169 kmq
- Portä media (a Romma) ca 240 mc/s (minima d' Agosto: 128 mc/s; mascima de Frevä: 350 mc/s)
[Càngia] Affluenti
Chiascio, Paglia, Nera, Farfa, Aniene
[Càngia] O Teivie in ta mitologia
O Teivie o l' ea anche venerou comme divinitæ: l' arte a o rappresentava barbüo e accucciou in sce un scianco.


text:
Appennìn
I Appennìn (Appennini in italian), son 'n scistemma de monti de çirca 1.200 km de longhessa, ch'o l'attraverza tûtta a penìsöa italiann-a da nòrd a sud dizegnando 'n ârco co-a pârte convessa a òvest.
A çimma ciû ærta a l'è o Corno Grande (2.914 m), into grûppo do Gran Sasso, region Abrûsso.
'Sti monti son inta sêu maggioransa coverti de boschi, scibben 'n lòu da çimma ciû ærta, o Corno Grande, o l'è coverto a nòrd da-o giassâjo Calderon, l'ûnico di Appennìn, eçettuando di navâi e di glacieret.
L'estremmo nòrd o se scitûa into Cólle de Cadebonn-a, e quella meridionâ a l'è dæta da-a ponta estremma de l'Aspromonte, davanti a-o Streito de Messina in Calabbria.
L'estension de larghessa di Appennìn a varia da 'n minnimo de 30 km a 'n maximo de 250 km, donde, tra Anconn-a e o monte Argentario, a penìsöa italiann-a a s'allârga maggiormenti.
I monti da Sicilia pêuan esse conscideræ comme continuassion di Appennìn ötre o corto tòcco de mâ do Streito de Messina.
I Appennìn son completamenti into tæritöjo italian eçetto o monte Titan, ch'o l'appartegne a-a Repûbbrica de San Marin.
'Sta cadenn-a de monti a divide a sûperfiçie da penìsöa in doe versanti: quello do Mâ Tirren e quello do Mâ Adriatego.
Ghe son ascì inta Lûnn-a di monti ciammæ Appennìn, vexîn a-o dïto Mare Imbrium, donde o l'è attæròu l'Apòlo 15.


text:
Salta (Argentinn-a)
Salta a l'è 'na çittæ d'Argentinn-a, capolêugo da provinsa do mæximo nomme e ûnna de-e ciû importanti do nòrd-òvest do pàize.
A s'attrêuva a est de-e Andes, inta valle de Lerma, a circa 1.187 metri inscio livello do mâ.
De reçente a l'ha cresciûo scinn-a cômprende diversce lôcalitæ vexinn-e, conformando o dïto Gran Salta.
Fôndä o 16 arvî 1582 da-o spagnòllo Hernando de Lerma, attualmente a g'ha 'na popolassiôn de 462.051 abitanti (2001).
I paisaggi do nòrd-òvest argentin, a sêu architettûa coloniâ e a sêu coltûa da mûxica folk argentinn-a sôn attrattivi ògni vòtta ciû ûzufrûti da-a sêu crescente indûstria tûrìstega.


text:
A Bocca
A Bocca (in spagnollo La Boca) o l'è 'n quartê (barrio) d'a çittæ de Bonesaire, in Argentinn-a.
[Càngia] Dæti generâli
O s'attrêuva inscio confin sûd d'a çittæ e o déve o sêu nomme a-a sêu poxiçion inscia foxe (o "bocca") d'o sciûmme Matanza (ciammòu Riachuelo, "rianello") into Río de la Plata.
- Popolassiôn= 46.494 ab.
- Sûperfiçie= 3,3 km2
- Denscitæ= 14.089 ab. / km2
[Càngia] Stoja
[Càngia] Primma d'o 1860
Quande l'Argentinn-a a l'ëa 'na colonia d'a Spagna, 'sto quartê o l'ëa zona de baracche pe i scciâvi néigri. Dappêu, con l'indipendensa, o l'ha funsiunnòu comme o çentro prinçipâ pe saâ a cârne e trattâ o chêujo primma che foisan esportæ. Inti ûrtimi dexennï de l' Êuttoçento o l'ha comensòu a èssë abitòu d'a di çittadïn italien, prinçipalmente vegnûi da Zena, ch'hàn dæto a-o distreito l'aspetto attuâle.
[Càngia] A Bocca con l'immigrassiôn
A Bocca into 1870 a l'avéiva zà 'n'architettûa caratteristica e into 1895 a l'ëa a segônda seçiôn d'a capitâ argentinn-a. D'a sêu popolassiôn de 38.000 abitanti, 17.000 ëan argentïn, 14.000 italien, 2.500 spagnòlli e o rèsto de âtre naçionalitæ.
I rescidenti da Bocca e anche i tifôxi d'a sêu squaddra de ballon (o famôso Club Atlético Boca Juniors, vëgnan ciammæ ancôn "Xeneizes", paròlla c'a l'è 'na corrussion d'o gentilìssio "zeneize", testimôniansa de l'influensa lìgûre inta çittæ de Bonesaire.
Quelli immigranti zenéixi, a maggiôransa louanti pôrtuâli, han cônstrûto càse de ciastre metàlliche, misse sott'a pilâstri pe prôtessiôn contro e inôndassioîn che vegnivan sôfferte de sôvente, e l'han dipinte con 'na mescciûa de coî brillanti.
[Càngia] Stoja e personaggi
Quartê de pôrtuâli e âtri ôperâi, o sêu ciû grande esempio artistego o l'è stæto Benito Quinquela Martín, pittô c'o l'ha môstròu inte sêu êuvie i travaggi d'o porto e a vitta da gente in mòddo neo-impresciônista. Alfredo Lorenzo Palacios, o primmo depûtòu parlamentâre soscialista di Americhe o l'è stæto eletto pe-o Côngresso argentin da-o quartê da Bocca into 1905.
[Càngia] A Repûbbrica da Bocca
Inte 'sto quartê, into 1882, 'n grûppo de rescidenti liguri han vosciûo fâ, in mëzo a 'n conflitto labôrâle, a "Repûbrica da Bocca", isando a bandëa de Zena e infôrmando o Rè d'Italia d'a sêu indipendensa da l'Argentinn-a. Finalmente o conflitto o l'é stæto risolto da o prescidente argentin Julio Argentino Roca.
[Càngia] Pompê Volontâi da Bocca
Into 1884, pe risolve i frequenti inçendi inti conventillos, o quartê o l'ha visto a creassiôn d'a primma squaddra de pômpê volontâi d'o pàize, entitæ c'a l'è stæta ciammä "Bomberos Voluntarios de La Boca". Son stæti famôxi anche i carlevæ che se çelebrâvan into distreito.
[Càngia] Tûrìximo e scïti particolari
A foxe do Riachuelo a l'è ûn d'i sciti ciû vixitæ da-i tûristi, pe-a connesciôn co-a stoja e a mitologia d'o tango. A Vuelta de Rocha, dove o Riachuelo o fa 'na larga cûrva, o l'è ûn d'i pòsti ciû tipichi, comme o Caminito, 'n carôggio immortalòu da-o tango d'o mæximo nomme. De lì se pêu attrovâ pittûe, souvenirs, e produti artexanæ. Tûtte e doméneghe gh'è de côbbie de tango che dansan inscie stradde de prïa.
O stàddio d'o Boca Juniors o l'è conscideròu un monûmento da-i sêu tifôxi "xeneizes". Pe-e tribûnn-e ærte che ghe dan a forma de 'na scattoa de bonboin o l'è conosciûo comme "Bombonea". E partïe de ballôn co-o famôso entûxiasmo d'i tifôxi, e lûxi, e bômbe, i papê de coî, e o "carlevâ" d'a gente da Bocca, fan pârte de 'n spettacolo c'o no s'ascorda mâi ciû.
O Riachuelo o mostra 'n'immaggine de nâve abbandônæ, 'n vëgio ponte de færo e i ômbre d'i edifissi indûstriâli inscia riva opposta. 'Sto paizaggio grïxo, sôlo contrastòu da-i coî de càse, o l'ha inspiròu o tango "Nieblas del Riachuelo" (Brûmma d'o Riachuelo).
'Sta zona a g'ha ascì molte gallerie d'arte, ateliers d'artisti plastixi e scûltoî, e scïti dedicæ a-o tango, che fan parte d'o sêu patrimonnio artistego e de sêu attrasioîn tûristiche.


text:
Rosario
Rosario a l'è 'na çittæ d'o çentro-ovest d'Argentinn-a, capolêugo d'a provinsa de Santa Fé.
O l'è ûn d'i prinçipâli çentri ûrbæn d'o Pàise, o terso in quantitæ de popolassiôn, e 'n importante pôrto inscia riva oçidentâle d'o sciûmme Paraná, a 305 km a nord-ovest de Buenos Aires.
Nûccleo de 'na regiôn de grande importansa econòmica e favorïa da o trànsito fluviâle e da-a ræ de trasporto, a l'è a prinçipâle metropoli de ûnna d'e ciû prôspere regioîn d'agricôltûa, ma anche 'n gran çentro côltûrâle, edûcativo e sportivo, con ûniversitæ, mûsèi e biblioteche. A sêu archittetûa inclûdde interesanti sentë tûristici, boulevards e monûmenti.
- Scïto ûffissiâle d'a Mûniçipalitæ de Rosario
- Tûrismo a Rosario, Argentinn-a
- Rosario Freak Fotos de Rosario, Argentinn-a


text:
Disionaio
Un dissionaio o l'è un libbro con unna collezion de parolle, de tempi, e de scignificati. Normalmente o l' è organizzou in te l' ordine alfabetico comün da lengua in ta quæ o l' è scrito; dä lettera a ä lettera z in te tante lengoe do mondo.
Un dizionaio o l' è stæto progettou pe avei ün o ciü üxi, che possen aggiüttä l 'utente in te unna particolare scituazion. L' üso do dizionaio o pö ese orientou ä comunicazion o ä conoscensa. I üxi de orientamento ä comunicazion aggiütten quande l' ütente o dexidera capï un testo, prodüe un testo, o tradüe un testo, o rivedde un testo, in ta sö lengua moæ o in te unna lengua straniera. I üxi de orientamento ä conoscensa aggiütten quande l' utente o dexidera ottegnï conoscensa speçifica in sce unna particolare question o acquistä appenn-a a conoscensa generâ.